**1-nji umumy sapak**

**“Syýasaty öwreniş” dersiniň öwrenýän meseleleri we jemgyýetdäki orny**

1. Politologiýa – syýasat hakyndaky ylym hökmünde.
2. Syýasy ylmyň gurluşy.
3. Syýasaty öwrenmäge garaýyşlaryň taryhy ösüşi.

 *Politologiýa -* adalgasy gadymy grek dilinden terjime edeniňde (“Polis”- şäher häkimiýeti, “logos”- ylym) häkimiýet hakyndaky ylym diýen manyny berýär. Bu adalga gadymy grek filosofy Aristoteliň döwlet, döwleti dolandyrmak hakyndaky “Syýasat” diýen işinden soň uly meşhurlyga eýe boldy.

 Alymlaryň esasy köpçüliginiň pikiriçe, syýasaty öwreniş häkimiýetiň emele gelşiniň we işleýşiniň, onuň sosial tebigatynyň ulgamlarda we syýasy gatnaşyklaryň beýleki görnüşlerinde amala aşmagynyň ýörelgeleriniň umumy kanunlaryny öwrenýän ylymdyr.

 *Başgaça aýdanda, syýasaty öwreniş – bu syýasat we syýasy gatnaşyklar, syýasy sistemalar, syýasy durmuşda adamyň orny we hyzmaty hakyndaky ylymdyr.*

 *Syýasaty öwreniş – syýasy häkimiýetiň emele gelişi, ösüşi we işleýşi hakyndaky ylymdyr*

***Syýasat – bu dolandyryş prosesidir. Maks Weberiň sözleri bilen aýtsak “Syýasat-bu häkimiýeti dolandyrmaklyga ýa-da häkimiýeti dolandyrmaklygy paýlaşmaklyga täsir etmeklige ymtylyşdyr”.***

Syýasatda döwlet häkimiýetiniň diregi, daýanjy bolan köp sanly sosial toparlaryň isleg-bähbitleri öz beýanyny tapýar. Olar öz isleglerini kanagatlandyrmak üçin özara syýasy gatnaşyklara girýärler. Syýasaty öwrenişde şol toparlara syýasatyň obýekti we subýekti hökmünde seredilýär.

Syýasatyň subýektleri öz bähbitlerini syýasy institutlaryň kömegi bilen amal edýärler***.*** Syýasy institutlara döwlet we onuň edaralary, syýasy partiýalar, syýasy hereketeler, agram salyş toparlary we ş.m. girýär. Syýasy institutlaryň jemi jemgyýetiň syýasy gurluşyny düzýär.

*Syýasy çözgütleri kabul etmek başarnygyna we mümkinçiligine, kabul edilen kararlary ýerine ýetirmek üçin zerur bolan serişdelere eýe bolan adamlaraýa-da adamlaryň toparyna* ***Syýasatyň subýekti******diýilýär.*** Ol syýasy işe gatnaşmalydyr, ýerine ýetirilen syýasy iş üçin ýolbaşçylaryň öňündäki jogapkärçiligi duýmalydyr.

Syýasy durmuşa gös-göni gatnaşýan toparlarda subýektlige mahsus häsiýetler has aýdyň ýüze çykýar. Şeýle toparlar kiçi (mysal üçin, parlament fraksiýalary) ýa-da otnositel uly (partiýalaryň we jemgyýetçilik guramalaryň işjeň tarapdarlary) bolup bilerler. Olaryň köpüsi institut hukuklydyr. Mysal üçin, syýasy partiýa şol bir wagtyň özünde syýasy institutdyr we topardyr.

 Sosial toparlaryň bähbitlerini goramak maksady bilen döredilen guramalar hem syýasatyň subýektlerine degişlidir. Olara telekeçileriň birleşmeleri, kärdeşler arkalaşygyny, ýaşlaryň, zenanlaryň ýaşulularyň we ş.m. jemgyýetçilik guramalary degişlidir. Indiwidler – jemgyýetiň ýönekeý agzalary, syýasy liderler, syýasy elita we býurokratiýa hem syýasatyň subýekti bolup biler.

 **Syýasatyň subýektleriniň hereketleriniň sebäpleri bilen baglylykda döreýän bähbitlere *syýasy islegler* diýilýär. Syýasatyň subýektleri öz isleglerini *syýasy işde* durmuşa geçirýärler. Syýasy işiň häsiýeti we netijesi syýasy subýektiň medeniýet derejesinden, döwletde agalyk edýän syýasy düzgüniň görnüşinden, döwletiň mümkinçiliklerinden we ş.m. garaşlydyr.**

**Syýasy ylmyň gurluşy.**

Mazmuny boýunça syýasaty öwreniş ýeke täk ylym bolup, ol öz içinde dürli ugurlara bölünýär, ol özüne syýasatyň dürli taraplaryny, ugurlaryny we onuň jemgyýet bilen gatnaşygyny şöhlelendirýän has takyk dersleri birikdirýär. Nemes alymy P. Noakyň ýazmagyna görä syýasy ylym dört sany esasy dersden düzülýär : syýasy filosofiýa ýa-da syýasy nazaryýet, syýasy institutlar baradaky taglymatlar, syýasy sosiologiýa, halkara syýasat taglymaty. Hemme syýasy ylymlary iki topara bölmek bolýar. Birinji topar, syýasdatyň gös-göni özüni öwrenýän dissiplinalar we onuň dünýä bilen arabaglanyşygyny öwrenýän ylymlar. Birinji topara: syýasy filosofiýa, syýasy institutlar hakyndaky taglymatlar, halkara syýasat teoriýasy, syýasy taryh. Ikinji topara: syýasy sosiologiýa, syýasy psihologiýa, syýasy geografiýa we ş.m. Syýasy filosofiýa-syýasaty bütewilik hökmünde öwrenýän, onuň tebigatyny, adam üçin ähmiýetini, şahsyýet bilen şahsyýetiň, jemgyýetiň we döwletiň häkimiýetiniň aragatnaşygyny, we syýasy gurluşyň ideallaryny we normatiw prinsiplerini işlemegi şeýle hem syýasata baha bermegiň umumy kriteriýalaryny öwrenýär. Syýasy filosofiýa ol ýa-da beýleki syýasy hadysalaryň näme üçin bolýandygyna we olaryň nähili bolmalydygyna jogap bermäge synanyşýar. Şeýlelik bilen syýasy filosofiýa syýasy pikirleriň umumy metodologik bazasy hökmünde hyzmat edýär, dürli konsepsiýalaryň mazmunyny kesgitleýär, adamyň, jemgyýetiň we häkimiýetiň aragatnaşygyndaky uniwersal prinsipleri we kanunlary ýüze çykarýar, döwlet häkimiýetiniň çäklerini we prinsiplerini kesgitleýär we ş. m. Syýasy filosofiýa syýasy ylmyň ýaşamagynyň ilkinji taryhy formasydyr. Filosofik bilimler adamyň dünýägaraýşynyň we jemgyýetiň syýasy medeniýetiniň ýadrosyny düzýär. Syýasy institutlar baradaky taglymatlar Ilki bilen jemgyýetiň syýasy guramasy teoriýasy, döwlet we hukuk, syýasy partiýalar we beýleki institutlar hakyndaky teoriýalar hökmünde öňe sürülýär. Bu taglymatyň ramkasynda birnäçe otnositel özbaşdak dissiplinalar bar. Mysal üçin: Döwlet we hukuk hakyndaky taglymatlar döwletiň umumy teoriýasyndan başgada ýuridik ylymlaryň birnäçesini özüne birikdirýär. Syýasy barlaglaryň merkezinde durýan syýasy institutlar onda häzirem esasy orny eýeleýär. Halkara syýasat taglymaty. Halkara guramalary we birleşmeleri , döwletleriň, partiýalaryň, jemgyýetçilik hereketleriniň daşary syýasy işini, halkara gatnaşyklaryny öwrenýän syýasy barlaglar oblasty. Şeýle hem ol uruş we parahatçylyk problemalaryny, halkara konfliktleriň öňüni almak we sazlamak, täze dünýä tertibini formirlemek problemalaryny öwrenýär. Syýasy taryh. Syýasy teoriýalary, garaýyşlary, institutlary we wakalary olaryň hronologik yzygiderliliginde we olaryň özara baglanşygyny öwrenýär. Bütin adamzat taryhy belli bir derejede bolup geçen syýasat. Taryhy bilmezden geljegi öňünden görmek we oňa düşünmek mümkin däl. Şonuň üçin hemme syýasy barlaglar syýasy taryha ýüzlenýärler. Serhet syýasy ylymlar. Bu topara syýasatnama bilen beýleki ylymlaryň arasynda ýerleşýän ylymlar degişlidir. Olaryň iň esasylary: Syýasy sosiologiýa. Syýasat bilen jemgyýetiň, sosial gurluş bilen syýasy institutlaryň we prosesleriň arasyndaky arabaglanyşygy hakyndaky ylym. Bu ylym syýasatnama bilen sosiologiýanyň arasynda ýerleşýär. Ol beýleki syýasat hakyndaky ylymlaryň içinden ilki bilen öz predmetini öwrenmeklige sosiologik çemeleşmek bilen saýlanýar, syýasatyň jemgyýete garaşlydygyny ýüze çykarjak bolýar. Syýasy psihologiýa-syýasy özüňi alyp barşyň subýektiw mehanizmlerini, oňa aňyň, emosiýanyň we adamyň erkiniň täsirini öwrenýär. Bu ylym adamyň özüni alyp barşyna indiwidiň daş-töwerek bilen özara täsiriniň prosesi we netijesi hökmünde seredýär. Syýasy psihologik barlaglar elektoral we beýleki syýasy özüň alyp barşy, syýasy liderligi, syýasy sosiolizasiýany, syýasy konfliktleri we hyzmatdaşlygy öwrenmekde has giňden ulanylýär. Bu ylmyň otnositel özbaşdak ugry Z. Freýdiň, B. Bullitiň, G. Lassueliň, E. Fromyň işlerinde görkezilýän syýasy psihoanalizdir.

**Syýasaty öwrenmäge garaýyşlaryň taryhy ösüşi.**

 Gadymy Gresiýanyň syýasy pikirleri bir bütewi ulgamlaýyn taglymaty emele getiripdirler. Munuň şeýle bolmagyna birnäçe ýagdaýlar sebäp bolupdyr. Jemgiýetçilik zähmetiniň bölünmegi diňe bir önümçiligiň ösmegine ýa-da jemgiýetiň gullar we gul eýeleri ýaly synplara bölünmegine getirmän, eýsem adamlaryň belli bir toparlaryna hojalyk işlerinden çetleşip, diňe akyl zähmeti bilen meşgullanmaga, jemgiýetçilik gurluşygy hakyndaky taglymatlary döretmäge mümkinçilik berdi. Mundan başgada, jemgiýetçilik durmuşynyň ýola goýulşynyň seýrek duş gelýän görnüşi bolan polisler (ummasyz köp ilaty bolmadyk , şäher ýakalaryndaky obalary hem öz içine alýan şäher- döwletdir) syýasy taglymatlaryň işjeň ösmegine ýardam berýärdi. Şeýle döwletde syýasat bilen meşgullanmak ähli erkin raýatlaryň hukugyna we borçlaryna öwrülipdi. Olar halk maslahatlarynda ses bermek arkaly döwlet işleriniň çözgütlerine gatnaşyp bilýärdiler. Polislerde gullaryň we gul eýeleriniň arasynda mydama ýiti göreş gidipdir. Ýurduň içinde agalyk edýän toparlaryň ylalaşykly bile ýaşamaklygynyň öňdebaryjy (medeniýetleşen) ugurlaryny we serişdelerini gözlemek, agtarmak iň zerur meseleleriň birine öwrülipdir. Platon ( b.e.ö. 427-347ý.) Afinada «Akademiýa» diýlip atlandyrylan mekdebiň düýbüni tutýar. Platon gadymy dünýäniň iň meşhur akyldarlarynyň biri bolupdyr. Ol öz syýasy ideýalaryny «Döwlet», «Syýasatçy», «Kanunlar» atly işlerinde beýan edipdir. Platon obýektiw ideolizmiň tarapdarydyr. Platonyň pikiriçe özbaşdak dini ideýalarynyň üýtgemeýän, baky dünýäsi dowam edýär, daş- töweregimizi gurşap alan dünýä bolsa onuň ýoýulan nusgasydyr. Platon jemgiýete baky ideýalaryň aýnasy diýip düşünipdir, hem-de ol jemgiýetiň adamlardan we olary gurşap alan dünýä dahylsyz, özbaşdak ýaşaýandygyny, dowam edýändigini nygtapdyr. Jemgyýetiň ýaşamagynyň we ösmeginiň iň wajyp formasy hökmünde ol döwleti belläpdir. Ol «Döwlet» atly eserinde ajaýyp döwletiň nusgasyny suratlandyrypdyr. Bu döwlet üç gatlakdan ybarat bolupdyr: Hökümdar- filosoflardan, sakçy –esgerlerden, zähmetkeş senetçilerden we daýhanlardan ybarat bolupdyr. Bu gatlaklaryň iýerarhiýasy (aşakdan ýokarlygyna gidýän yzygiderlilik) ynsan ruhunyň 3 sany başlangyjyna gabat gelýär. Olar şulardan ybaratdyr: pähim- paýhaslylyk, gaýduwsyzlyk we işeňňirlik. Her gatlak öz işleri bilen meşgul bolýar, akyldarlar- filosoflar ýurdy adalatly dolandyrýarlar, sebäbi diňe olaryň hakyky ylyma, bilime ygtyýarlary bar; goragçy sakçy – esgerler jemgiýeti goraýarlar; senetçiler we daýhanlar bolsa durmuşyň maddy serişdelerini döredýärler. Platonyñ taglymatynda sakçy esgerler durmuşda maşgala döretmekden hem-de dürli eýeçilikden mahrum edilipdir. Platon: „Päkligiň ahlaklylygyň ýokary derejesi hakyky ylym, bilim bolup, ol hem diňe ajaýyp, gowy gurnalan döwletde emele gelip biler― diýip belleýär. Akyldar kämil aristokratiýany, ýagny akyldar-filosflaryñ häkimiýetine iň ajaýyp, kämil döwlet hökmünde garapdyr. Döwlet gurluşynyň beýleki dört sany görnüşi bolan, timokratiýany (harbylaryň hökümdarlyk etmegi), oligarhiýany (baýlaryň hökümdarlyk etmegi), demokratiýany (halk häkimýeti), tiraniýany (çäklendirilmedik hökümdarlyk) ol döwletiñ kämil däl görnüşlerine degişli edipdir. Platonyň ilkinji bolup syýasatyň, döwletiň we sosial öwrilşikleriň (zähmetiň bölünmegi, dürli gatlaklaryň emele gelmegi) özara baglanşygynyň bardygyny görkezip bilendigini bellemek wajypdyr. Aristotel (b. e. ö. 384-322ý. ) Platonyň okuwçysy bolupdyr. Onuň taglymaty Platonyňka garanyňda hakykata has ýakyndyr, sebäbi ol 158 sany grek polisleriniň ýaşaýyş we işleýş tejribesini umumylaşdyryp, jemläpdir hem-de öz netijelerini «Syýasat» atly eserinde beýan edipdir. Aristotel hemme taraplaýyn kämil (ideal) döwletiň emele gelmejekdigini belläp geçipdir. Ol döwletiñ hudaý tarapyn döredilmän eýsem, onuñ jemgyýetiň tebigy ösüşiniň netijesidigini aýdypdyr. Akyldar-filosof döwletiň esasy maksadynyñ onuñ öz raýatlary üçin «Iň gowy durmuşy» gurnamakdan ybarat bolmalydygy hakyndaky pikiri öñe sürüpdir. Aristoteliň pikiriçe, döwlet adamalryň aragatnaşygyna bolan tebigy gyzyklanmasy netijesinde döreýär. Aragatnaşygyň ilkinji formasy bolsa maşgala durmuşydyr. Birnäçe maşgaladan oba ýa-da urug peýda bolupdyr. Soňra bolsa bir näçe obanyň birleşmegi bilen döwlet, adamzadyň jemgyýetçilik ýaşaýyşy emele gelipdir. Döwletiñ bütewiligi hakyndaky pikir Aristotelde Platonyňka garanyňda tapawutlydyr. Aristoteliñ syýasy taglymatynda hususy eýeçilik maşgalada öz ornuny tapýar. Aristotel döwlete adalatlylygyň, kanunylygyň, onuň erkin raýatlarynyň ählisiniň bähbitleriniň goralýan ýeri hökmünde garapdyr. Ýöne ol „..bar bolan döwlet formalarynyň ählisi mynasyp adamlara eşretli, maddy gymmatlyklary deň derejede adalatly paýlap bilmeýär― diýip belleýär. Aristotel döwlet gurluşynyň formalaryny iki ugur boýunça kesgitläpdir: 1) Häkimlik edýänleriň mukdary; 2) Häkimligiň maksatlary; Aristotel monarhiýany, aristokratiýany we politiýany döwletiñ dogry formalary hasaplapdyr. Sebäbi akyldaryñ pikiriçe bu döwletlerde hökümdarlar öz raýatlarynyň ählisiniň bähbitlerini gorapdyrlar. Akyldar döwlet formalarynyň nädogry görnüşlerinde, ýagny, tiraniýada, oligarhiýada we demokratiýada hökümdarlary öz betnebis bähbitlerine gulluk etmekde aýyplaýar. Döwlet gurluşynyň iň oňat formasy hökmünde Aristotel politiýany belläp geçipdir (politiýa emläge we bilime senzleri (çäklendirilen hukuk) bolan köpçiligiň häkimligidir).Politiýa garyşyk düzgün baradaky ideýalary aýdyň şöhlelendirýän döwlet gurluşynyň takyk formasydyr. Ol aristokratiýanyň (ýagşy zada hökümdarlar), oligarhiýanyň (baýlyk), demokratiýanyň (azatlyk, erkinlik) iň oňat häsiýetlerini özünde jemleýär. Biziň dilimiz bilen aýdanymyzda politiýa – aralyk synplaryň bähbitlerine ýardam beriji häkimlikdir. Rim akyldarlaryň arasynda döwlet işgäri, filosof Mark Tuliý Siseronyñ ( b. e. ö.106-43 ý.) ideýalary, garaýyşlary aýratyn üns berilmege mynasypdyr. Ol özüniñ «Döwlet barada», « Kanunlar barada» atly eserlerinde rim döwletini kämilleşdirmekligiň tilsimlerini kesgitlemäge çalyşypdyr. Siseronyň aýtmagyna görä, döwlet köp adamalryň birleşmesi bolup, adamlaryň arasyndaky gatnaşyklary, olaryň hukuk meselelerinde we beýleki bähbitlerinde umumylygy hem-de raýdaşlygy ýola goýýandyr. Olaryň raýdaşlygy ylalaşykly ynsan tebigatyna mahsus bolan häsiýetlerine, pähim paýhaslylyga, adalatlylyga esaslanýar, daýanýar. Pähim paýhaslylyk, adalatlylyk tebigy hukukdyr, iň ýokary we hak kanunydyr. Siseronyň dolandyrýanlar ( hökümdarlar ) bilen dolandyrylýanlaryň (raýatlar) arasyndaky gatnaşyklara hukuk prinsiplerini girizmegi we ony ýola goýmagy uly sylag- hormata eýedir. Ol «Kanunyň hereketleri diňe bir belli – belli adamlara däl-de eýsem hemmelere öz täsirini deň ýetirmelidiir » diýip belleýär. Şeýlelik bilen ol hukuk döwleti hakyndaky taglymatlaryň esaslarynyň düýbüni tutujydyr. Döwlet gurluşynyň iň oňat görnüşi hökmünde Siseron döwletiñ «garyşyk» formasyny ykrar edipdir. Onuñ pikirine görä döwletiñ garyşyk formasy patyşa häkimýetiniň (öz raýatlary barada monarhyň aladalary), aristokratiýanyň (hökümdarlaryň parasatlylygy) we demokratiýanyň (halkyň azatlygy, erkinligi) iň gowy taraplaryny özünde jemleýär.

**2-nji sapak**

**Syýasy häkimiýet, onuň sosial düzümi bölekleri we amala aşyrylyşy**

1. Syýasy häkimiýetiň düýp manysy
2. Syýasy häkimiýetiň we döwlet häkimiýetiniň aýratynlyklary we özara baglanşygy

**Syýasy häkimiýet düşünjesi onuň düzümi we gurluşy.**

 ***Häkimiýet*** syýasy ylmyň merkezinde durýan kategoriýadyr. Syýasy prosesleriň hem - de institutlaryň düýp manysy we amala aşyrylyş serişdeleri, sosial toparlaryň we indiwidleriň özüni alyp baryşlary ilki bilen şu kategoriýanyň mazmunyna baglydyr. Häkimiýet ugrundaky göreş we häkimiýeti dolandyrmak meselesi syýasatyň esasy mazmunyny düzýär. Sonuň üçin ol syýasaty öwreniş ylymlarynyň öwrenýän esasy meselesidir. Bu meseläniň möhümligi we çylşyrymlylygy bilen baglylykda ony sosial aspektde - de, syýasy aspektde - de öwrenmek zerurdyr.

Häkimiýetiň diňe sosial köki däl, eýsem biologik köki - de bolup biler. Onuň biologik kökleri sosiobiologiýa tarapyndan öwrenilýär. Häkimiýetiň sosiobiologik köklerine görnüşleriň içindäki tapawutlar degişlidir. Oňa mysal edip görnüşleriň içindäki ierarhiýany görkezip bolar. Şeýle hem görnüşleriň arasyndaky tapawutlar hem şol köklerdendir. Bu ýerde „özümiziňki“ we „özümiziňki däl“ diýen ýörelge höküm sürýär.

 *Häkimiýetiň zerurlygy* ilki bilen adamlaryň özara gatnaşyklarynyň düýp manysyna baglydyr. Ol gatnaşyklar jemgyýetiň bitewiligini we abadanlygyny saklamak maksady bilen özara gatnaşykda bolýan ähli adamlary umumy bir erke boýun etmekligi göz öňüne tutýar. Häkimiýet diýmeklik ilki bilen dürli bähbitli, dürli garaýyşly adamlaryň arasyndaky gatnaşyklary sazlaşdyrmaklyk, kadalaşdyrmaklyk diýmekdir. Häkimiýetsiz jemgyýeti, jemgyýetçilik ösüşini göz öňüne getirmek mümkin däl. Hatda adamlaryň entek ilkidurmuş jemagaty döwründäki ýaşaýşynda – da sosial tertibi üpjün edýän häkimiýetiň ýöntem, sada görnüşi bolan jemgyýetçilik häkimiýeti bolupdyr.

*Häkimiýet agalygy* we boýun egmekligi, dolandyrmaklygy we dolandyrylmaklygy aňladýar. Häkimiýet döwlete, syýasata seredeniňde has gadymydyr. Ol entek döwletiň hem syýasatyň hem ýok wagty kemala gelýär. Bu ýagdaý syýasaty öwreniş ylmynda häkimiýetiň mazmuny, ýerine ýetirýän wezipeleri, jemgyýetdäki orny barada köp dürli garaýyşlaryň döremegine sebäp bolýar. Ýöne şeýle bolsa – da häkimiýet meselesiniň many mazmuny barada alymlaryň ählisi tarapyndan ykrar edilen umumy çemeleşme ýok. Syýasaty öwreniş ylmynda bar bolan ylmy mekdepleriň her haýsysy häkimiýetiň haýsy – da bolsa bir tarapyny esasy hasaplaýar.

 Häkimiýetiň many - mazmunyny kesgitlemek boýunça çemeleşmeleri şertli ýagdaýda atributiw - substansiýa we relýasion görnüşlere bölmek bolar.

 *Atributiw - substansiýa* taglymatlarynda häkimiýete jemgyýetiň, adamyň artibuty (zadyň aýrylmaz häsiýeti) hökmünde baha berilýär. Bu çemeleşmäniň çäginde potensial - erk, instrumental - güýç we gurluş - funksional taglymatlary tapawutlandyrmak bolar.

 *Potensional - erk* taglymatlary häkimiýete syýasy subýektiň öz erkini amala aşyrmaklygynyň mümkinçiligi we başarnyklary hökmünde düşünýär. Şeýle çemeleşme nemes nusgawy syýasy mekdebine mahsusdyr (I. Fihte, G. Gedel, K. Marks, A. Şopengauer, M. Weber). Mysal üçin, M. Weberiň pikirine görä, adamyň islegine garamazdan ony haýsydyr bir hereketi, işi etmäge ýa - da etmezlige mejbur etmeklikde *häkimiýet* ýüze çykýar.K. Marksyň taglymatyna laýyklykda häkimiýet haýsy - da bolsa bir synpyň ykdysady agalygyny goramak maksady bilen döreýär. Häkimiýet synpy agalygyň guralydyr.

Hakimiýetiň *instrumental - güýç* taglymatlary ilki bilen iňlis - amerikan syýasaty öwreniş mekdebine degişlidir. Bu taglymatda häkimiýet häkimiýeti amal etmegiň serişdeleri bilen deň hasaplanylýar. Bu taglymat őz gözbaşyny T. Gobbsyň syýasy filisofiýasyndan alyp gaýdýar. Ol häkimiýete ilki bilen mejbur etmegiň anyk serişdesi, güýç bilen täsir etmegiň görnüşi hökmünde düşünipdir. “Syýasy realizm” atly iňlis - amerikan syýasaty öwreniş mekdebiniň wekilleriniň garaýyşlary boýunça häkimiýet - bu dürli baýlyklara eýe bolan syýasy subýekte güýç bilen täsir etmekdir. Bu taglymat zerur bolan ýagdaýda zorluk ulanmaklygy-da göz öňüne tutýar (D. Ketlin, G. Morgentaw).

 Häzirki zaman syýasy teoriýasynda *ulgamlaýyn we gurluş - funksional* taglymatlary has giň ýaýrandyr (T. Parsons, D. Iston, G. Almong, M. Krozýe we beýlekiler). Olar häkimiýete dürlüçe düşündiriş berýärler. Mysal üçin, *ulgamlaýyn taglymatyň* çäginde häkimiýete düşünmekligiň üç hili çemeleşmesine duşmak bolar. Olaryň birinjisi häkimiýete döwletiň atributy ýa - da häsiýeti hökmünde baha berýär (T. Parsons). Ikinji çemeleşme häkimiýeti anyk ulgamlaryň - maşgalanyň, guramalaryň we ş. m. üsti bilen düşündirilýär (M. Krozýe). Üçünji çemeleşme üçin häkimiýet özboluşly sosial ulgamyň çäginde hereket edýän indiwidleriň özara täsiridir. (M. Rojers).

 *Relýasion* ( “relation” iňlisçe - gatnaşyk) taglymatlar häkimiýeti iki sany tarapyň (hemşeriniň, agentiň) özara gatnaşygy hökmünde düşünýär. Olaryň biri ikinjisine kesgitleýji täsir edýär. Häkimiýete relýatiw düsündiriş berýän teoriýanyň 3 nusgasy bar.

 Olara “*garşylyk görkezmek”, “ serişdeleri paýlaşmak” we “täsir ediş zolaklaryny paýlaşmak”*  nazaryýetler degişlidir.

 *“Garşylyk görkezmek”* taglymatynda (D. Kartraýt, J. Frenç we beýlekiler) häkimiýetiň subýektiniň obýektiň garşylygyny basyp ýatyranynda ýüze çykýan gatnaşyklar öwrenilýär. Şunuň bilen baglylykda garşylygyň durli derejeleri we görnüşleri tapawutlandyrylýar. “Serişdeleri paýlaşmak” taglymatynda adamlaryň arasynda serişdeleriň deň paýlanmazlygy birinji ýere çykýar. Şeýle ýagdaýda serişdelerden boş galan ýa – da az alan adamlarda serişdelere bolan ýiti zerurlyk döreýär. Artykmaç serişdä eýe bolanlar islenilýän hereketlerini gazanmak maksady bilen serişdeden binesip adamlara serişdeleriň bir bölegini berýärler. Şeýle ýagdaýda artykmaç serişdeler häkimiýete öwrülýär (P. Blan, D. Hinkson we beýlekiler)

 *Täsir ediş zolaklaryny paýlamak taglymaty* (D. Rong we beýlekiler) häkimiýet gatnaşyklarynyň tebigatyna baha berende her bir hereketi, işi özbaşdaklygyna däl - de bitewilikde almaklygy göz öňüne tutýar. Özara täsire gatnaşyjylaryň rollarynyň üýtgeýişlerine üns çekilýär. Eger - de bir ýagdaýda indiwidiň biri beýleki indiwide bolan gatnaşykda häkimlige eýe bolsa, ýagdaýyň üýtgemegi bilen indiwidler orunlaryny çalyşýarlar.

 Bihewioristik (özüňi alyp baryş) taglymatlar hem häkimiýetiň relýatiw teoriýalaryna degişlidir. Ol taglymata laýyklykda (G. Lassuel we beýlekiler) häkimlige bolan ymtylyş adam psihikasynyň we aňynyň esasy häsiýetidir. Adamyň syýasy işjeňliginiň kesgitleýji görnüşidir. Häkimiýet syýasy hereketiň başlangyç nokady we ahyrky maksadydyr.

**Syýasy häkimiýetiň we döwlet häkimiýetiniň aýratynlyklary we özara baglanşygy**

 Häkimligiň üçünji görnüşi *syýasy häkimiýetdir.* Syýasy häkimiýet kesgitli syýasy sistemada ýüze çykýar. Syýasy häkimiýet - bu jemgyýetdäki gatlagyň, toparyň ýa – da elitanyň öz erklerini ýöredip bilmek mümkinçiligidir. Olar özleri üçin oňaýly, peýdaly bolan kanunlary, konstitusiýalary kabul etmeklige täsir etmek, häkimlik gatnaşyklaryny paýlaşmak arkaly öz erklerini amal edýärler.

Ygtyýarlyklaryny ýörite edaralaryň kömegi bilen amal edýän döwlet häkimiýetinden tapawutlykda syýasy häkimligiň işinde syýasy partiýalaryň, syýasy we jemgyýetçilik guramalaryň we ş. m. orny örän uludyr. Bu guramalaryň syýasy işleri hereket edýän syýasy häkimiýeti goldamaga ýa - da agdarmaga gönükdirilip bilner. Özbaşdak syýasy guramasy bolan islendik synp syýasy häkimiýetden öz ornuny talap edip biler. Eger – de synpyň bähbidini başga bir synp goraýan bolsa, onda irde - giçde hökmany suratda birinji synp häkimiýetden çetleşdirilýär ýa - da onuň syýasy durmuşa gatnaşyşy formal häsiýete eýe bolýar. Syýasy häkimiýetiň subýekti hökmünde bir adam, dolandyryjy oligarhiýa, syýasy partiýa, millet we ş. m. çykyş edip biler.

 Bir indiwidiň başga bir indiwide boýun egmesiniň – häkimiýetiň egsilmez çeşmeleriniň biri deňsizlikdir*.* Deňsizlik diýlende diňe ykdysady, wezipe, bilim, baýlyk ýaly sosial deňsizlik däl-de, eýsem beden, akyl ýetmezçilikleri, adamlaryň dogluşy bilen bagly bolan jynsy deňsizlikler ýaly tebigy deňsizlikler hem göz öňünde tutulýar.

 Fransuz syýasaty öwrenijisi M. Dýuwerźe häkimiýetiň üç sany taryhy görnüşini belleýär:

1. Anonim (näbelli) häkimiýet. Ýöntem jemgyýetlerde häkimiýet adamlaryň arasynda dargaýar. Häkimiýetiň bu görnüşinde jemgyýetiň her bir agzasy häkimiýetiň eýesi hökmünde çykyş edýär. Adamlar dolandyrýanlara we dolandyrylýanlara bölünmeýär. Olaryň arasynda deňlik höküm sürýär.
2. Indiwidleşdirilen häkimiýet. Bu ýagdaýda häkimiýet zähmet bölünişiginiň çylşyrymlaşmagy we täze görnüşli işleriň döremegi bilen kemala gelýär.
3. Institutlaşdyrylan häkimiýet. Onda häkimiýet aýratyn wezipeleri ýerine ýetirýän institutlaryň işlerine daýanýar.

 M. Dýuwerźeniň aýdanlarynyň üstüni häkimiýetiň 4 - nji - täze görnüşi bilen doldurmak hem mümkin. Oňa XX asyryň ahyrlarynda Ỷewropada dörän kanun çykaryjy Ỷewroparlamenti we ýerine ýetiriji Ỷewropa bileleşiginiň Komissiýasyny görkezip bolar. Olar döwletleriň üstünden garaýan, gözegçilik edýän institutlardyr.

Ýokardaky ilkinji iki görnüş döwlete çenli görnüşlerdir. Olar syýasy häsiýete eýe däldir. Üçünji görnüşe döwlet, dördünji görnüşe bolsa döwlet üsti görnüşleri diýilýär. Olar syýasy häkimiýetlerdir. Şu nukdaýnazardan biziň *häkimiýet* we *syýasat* düşünjeleriniň arabaglanyşygyna seretmegimiz möhümdir. Häkimiýet döwleti dolandyrmaklygy, syýasat bolsa dürli serişdeleriň kömegi bilen raýatlary dolandyrmaklygy aňladýar. Şol iki düşünjäniň goşulmagyndan *syýasy häkimiýet* düşünjesi döreýär.

 *Syýasy häkimiýetiň esasy aýratynlyklary:*

1. Ỷurduň çäginde häkimlik etmekligiň dürli serişdelerini ulanmaklygyň

 kanunalaýyklygy;

1. Çykarýan kararlarynyň ähli jemgyýet agzalary üçin hökmanylygy;
2. Jemgyýetiň ähli adamlaryna kanunyň üsti bilen ýüzlenip bilmekligi;
3. Karar kabul edýän bir merkeziň bolmagy;
4. Häkimiýet üçin oňaýly jemgyýetçilik garaýşyny döretmek üçin

 köpçülikleýin habar beriş serişdelerini ulanmagy;

1. Sosial toparlaryň arasynda konflikt dörän ýagdaýda araçy bolup çykyş

 etmegi.

 Syýasy häkimiýet döwlet we jemgyýetçilik häkimiýetlerine bölünýär. Jemgyýetçilik häkimiýeti syýasy partiýalar, jemgyýetçilik guramalary, garaşsyz köpçülikleýin habar beriş serişdeleri, jemgyýetçilik guramalary tarapyndan döredilýär.

 Syýasy häkimiýet kanuny we kanuny däl görnüşlerde bolup biler.

Häkimiýetiň agalyk etmek, ýolbaşçylyk etmek, kadalaşdyrmak, gözegçilik etmek, dolandyrmak, ugrukdyrmak, guramak ýaly funksiýalary bardyr. Häkimligi ulanmak köp derejede jemgyýetdäki täsir edilýän obýektiň (indiwidiň, ýa - da toparyň ) görkezýän garşylygy bilen baglanyşyklydyr.

Häkimiýetiň subýekti häkimiýetiň obýektiniň özüni alyp barşyny üýtgetmeklige çalyşýar. Munuň üçin ilki bilen häkimiýetiň subýektinde häkimligi ulanmaklyga sebäp döremeli. Şeýle sebäp döränden soň häkimiýetiň subýekti häkimiýetiň obýektine ondan nähili herekete garaşylýandygyny duýdurýar. Eger-de täsir edilýän obýekt garaşylýan ýagdaý boýunça hereket etse, onda häkimligi ulanmaklyk tamam bolýar. Ỷöne ol garşylyk görkezse, häkimiýetiň subýekti özünde bar bolan häkimlik serişdelerini ulanýar. Häkimlik çeşmelerini saýlamaklyk täsir edilýäniň isleglerinden, zerurlyklaryndan, şeýle hem subýektiň ondan garaşýan özüni alyp baryş görnüşinden garaşlydyr. Häkimlik çeşmelerini ulanmaklyga öz güýjüňe ynanmazlyk, garşylyklaýyn çärelerden we çykdaýjylardan gorky ýaly içki bökdençlikler garşy durup biler.

 Eger - de bökdençlikler döremese, ýa - da olar üstünlik bilen ýeňlip geçilse, häkimligiň subýekti obýekte başga serişdeleriň kömegi bilen täsir edip bilýär. Häkimligiň obýektiniň reaksiýasy häkimligiň çeşmelerinden we onuň motiwlerinden garaşlydyr. Häkimligiň subýektiniň maksadyna ýetmegi onuň ýagdaýynyň üýtgemegine sebäp bolýar. Onda häkimligiň täze motiwleriniň, özüne bolan ynamyň döremegi mümkin.

Häkimiýetiň amal ediş görnüşine köp zatlar täsir edýär. Olaryň içinde jemgyýetçilik medeniýetiniň derejesi aýratyn orny eýeleýär. Medeniýetiň jemgyýetçilik we syýasy durmuşa täsir edişiniň aşakdaky esasy ugurlaryny görkezmek bolar:

1. njiden, şahsyýeti sosiallaşdyrmak we terbiýelemek. Bu ýerde gürrüň bilimiň, hünär öwrenişiň we terbiýäniň kömegi bilen adamyň jemgyýetçilik durmuşyň şertlerine uýgunlaşmagy, őz hereketini jemgyýetiň talaplaryna laýyk getirip bilmegi hakyndadyr;

2 - njiden, jemgyýetçilik durmuşynda adamlara ugur görkeziji bolup hyzmat edýän gymmatlyklar sistemasyny kemala getirmek;

3 - njiden, hereket edişiň, özüňi alyp barşyň nusgalaryny işläp düzmek we olary syýasy durmuşyň dürli ýagdaýlarynda amal etmek.

Uzak döwrüň dowamynda häkimiýet diýlende buýruk bermeklige we ony berjaý etmeklige, dolandyrmaklyga we dolandyrylmaklyga düşünildi. Ỷöne demokratik düzgünleriň kemala gelmegi we ösmegi netijesinde häkimlik düşünjesi çylşyrymlaşdy. Netijede, häkimiýet “dolandyrmak” - “boýun egmek” we “ýolbaşçylyk etmek” – “kabul etmek” görnüşli gatnaşyklara geçip başlady.

Häkimiýetiň agalyk etmek, ýolbaşçylyk etmek, kadalaşdyrmak, ýaly birnäçe wezipeleri bardyr. Jemgyýetiň tertibini üpjün etmek bolsa syýasy häkimiýetiň esasy wezipeleriniň biridir.

 Şeýle - de häkimiýet jemgyýetiň dürli sferalarynyň çäginde hereket edýär. Bu ýagdaý häkimiýetiň dürli görnüşleriniň üsti bilen amala aşyrylýar. Mazmuny boýunça häkimiýet maşgala, duýgy – emosional, ruhy, dini, ykdysady, syýasy informasion we ş.m. görnüşlerde bolup biler. Häkimiýetiň subýekti esas edilip alnanda, ol synpy, toparlaýyn we şahsy häkimiýet görnüşinde ýüze çykyp biler. Häkimiýetiň ýokarda bellenip geçilen her bir görnüşi özboluşlylygy we jemgyýetiň dürli sferalarynda edýän hereketleri boýunça tapawutlanýar. Häkimiýetiň her bir görnüşi häkimiýeti amal etmegiň serişdesi bolup, adamlara täsir etmegiň kesgitli usullary bilen häsiýetlendirilýär

 Häzirki zaman syýasaty öwreniş ylmynda häkimiýetiň azyndan üç jähti, üç ölçegi bellenilýär.

 1) Buýruk jähti. Bu jähte laýyklykda häkimiýete berilen buýruklary amal edýän agalyk hökmünde düşünilýär;

 2) Wezipe jähti. Bu jähte laýyklykda häkimiýet jemgyýetçilik dolandyryş wezipesini amal etmegiň ýoludyr;

 3) Kommunikatiw jäht häkimiýet gatnaşygyň üsti bilen amal edilýär.

 Şeýlelik bilen, *häkimiýet - bu iň azyndan iki sany subýektiň arasynda ýüze çykýan özboluşly gatnaşygyň, wajyp sosial özara täsiriň görnüşidir. Gatnaşyga girýän taraplaryň biri beýlekisiniň tabşyryklaryny ýerine ýetirýär. Boýun etmegiň netijesinde häkimlik edýän subýekt özüniň bähbitlerini we erkini amal edýär.*

Häkimiýetiň görnüşleri bilen baglylykda, onuň birnäçe tiplerini - de bellemek bolar. Olar aşakdakylardyr.

Ýokardakylardan başga - da häkimiýetiň döwlet häkimiýeti, jemgyýetçilik häkimiýeti, harby häkimiýet, kanun çykaryjy häkimiýet, ýerine ýetiriji häkimiýet, kazyýet häkimiýeti, ýerli häkimiýet ýaly tipleri bardyr. Syýasy häkimiýet köplenç başga häkimiýetleriň täsiri netijesinde ýüze çykyp biler. Döwlet bolsa jemgyýetiň syýasy ulgamynyň häkimiýetiň wezipelerini ýerine ýetirýän esasy bölegi bolup hyzmat edýär. Häkimiýet öz gezeginde jemgyýete we adamlara kanun, ykdysady, ideologik, guramaçylyk, hukuk düzgünleriniň hem - de däp-dessurlaryň üsti bilen täsir edip biler.

Häkimligiň subýekt-obýekt gatnaşygy birnäçe derejede amal edilýär:

 Megadereje*.* Oňa häkimlik hukugy berlen halkara guramalary degişlidir (BMG. NATO. Ỷewropa geňeşi. Gaagadaky halkara tribunal we beýlekiler);

 Makrodereje. Oňa döwletiň merkezi edaralary degişlidir;

 Mikrodereje. Oňa ýerli häkimiýetler degişlidir.

 Megaderejede halkara subýektiň häkimligi birleşige girýän döwletleriň garaşsyzlygy we birleşmäniň häsiýeti bilen çäklendirilýär. Meselem, Türkmenistan BMG-na girmek bilen birnäçe goşmaça borçnamalary boýun aldy. Ỷöne, şol bir wagtyň özünde - de ol özüniň garaşsyzlygyny saklaýar. Ỷöne döwletler harby bileleşmä giren ýagdaýlarynda olaryň garaşsyzlygyna köp sanly çäklendirmeler girizilýär.

Häkimiýet meselesinde onuň syýasy täsiri we syýasy abraýy hakynda sorag aýratyn orun tutýar. Awtoritet we häkimiýet özara berk baglanyşyklydyr. Käbir awtorlaryň ýazmagyna görä awtoritet – ynandyrmak, mejbur etmek we boýun egdirmek ýaly manylary özünde jemleýär. Mejbur etmek olaryň esasy görnüşleriniň biri bolmak bilen ykdysady, sosial we syýasy düşünjelerde ýüze çykýar. Onuň esasy maksady gorkuzmak ýa - da mejbur etmek arkaly ýüze çykan ýaramaz ýagdaýy ýatyrmakdyr. Umuman aýdylanda, syýasy häkimiýeti syýasy awtoritetden tapawutlandyrmak kyndyr. Öz gezeginde häkimiýet – bu abraý we täsir edip bilmeklikdir, täsir etme bolsa – sebäpli gatnaşyklaryň ýüze çykmasydyr. Döwleti häkimiýetsiz, agalyksyz, tabynlyksyz göz öňüne getirmeklik mümkin däldir.

 **Häkimiýetiň ýüze çykmagynyň dürli görnüşlerini görkezmek bolar :**

1. **Zorluk;**

**2. Temmi bermek;**

**3. Sylaglamak;**

 **4. Gözegçilik etmek;**

 **5. Dolandyrmak;**

 **6. Bäsleşlik;**

 **7. Hyzmatdaşlyk**.

Ýokardaky agzalyp geçilen görnüşleriň arasynda pozitiw we negatiw manylary özünde jemleýän gatnaşyklar bar.

 Döwlet açyk ( köpçülige niýetlenen ) häkimiýete eýedir we ol kanun çykaryp, adamlary oňa boýun egdirmeklige ukyplydyr. Şonuň bilen birlikde häkimiýetiň sosial sistemasy hem hukuk, administratiw dolandyryjy, harby, terbiýeleýji, bilim beriji we ş. m. birnäçe kiçi sistemalaryň jemidir. Konstitusiýalar, jemkanunlar, düzgünler we kanunlar häkimiýetiň emele gelmeginde esasy serişdeler bolup hyzmat edýär.

*Syýasy wezipeleri ýerine ýetirýän we häkimlik hukuklaryny amal edýän jemgyýetçilik toparlara hem - de indiwidlere häkimiýetiň sosial subýekleri diýilýär.* Eger - de bökdençlikler döremese ýa - da olar üstünlik bilen ýeňip geçilse häkimligiň subýekti obýekte başga serişdeleriň kömegi bilen täsir edip bilýär.

Häkimligiň obýektiniň täsiri (reaksiýasy) häkimligiň çeşmelerine we onuň motiwlerine hem garaşlydyr. Häkimligiň subýektiniň maksadyna ýetmegi onuň ýagdaýynyň üýtgemegine sebäp bolýar. Onda häkimligiň täze motiwleriniň, özüne bolan ynamyň döremegi mümkin. Häkimligiň käbir görnüşleri şol bir wagtyň özünde häkimligiň hem subýekti hem obýekti hökmünde çykyş edýärler. Mysal üçin merkezi döwlet häkimiýeti megadereje babatynda obýekt, mikrodereje babatynda subýektdir. Häkimiýetiň resurslarynyň guramaçylyk resurslary, tapawutlandyryş resurslary, mejbur ediş resurslary, ölçeg resurslary bardyr.Häkimiýet boşlukdaky zat däldir. Onuň esasy ölçegleri resurslaryň garaşlylygy bilen kesgitlenilýär. Bu ýerde dürli resurslar hökmünde halkara gatnaşyklarynda birnäçe döwletler çykyş edip biler. Bu ýagdaýda häkimiýet dürli subýektleriň we obýektleriň arasyndaky gatnaşyklar hökmünde ýüze çykýar. T.Parsonsyň belleýşi ýaly: „ Häkimiýet – syýasy gatnaşyklaryň seljermesinde, ykdysady gatnaşyklarda puluň tutýan orny ýaly esasy orny eýeleýär“. K. Doýç

„ Syýasatda häkimiýet abraýyň, ylalaşygyň täsir etmedik ýerinde „töleg serişdesi“ bolup çykyş edýär „ diýip belleýär. Edil puluň möçberiniň köpelişi we azalyşy ýaly, häkimiýetiň hem ýagdaýy üýtgäp biler. Meselem : işjeň, zähmetsöýer, adalatly hökümdar ilat, halk tarapyndan hemişe - de goldanylýar we onuň häkimiýeti şol goldawyň netijesinde güýçlenýär. Haçanda häkimiýet ýolbaşçysy öz diýenini halka etdirip bilmese, onda ol halkyna garşy zorluk we güýç ulanyp başlaýar. Häkimiýetiň we hökümetiň birnäçe başlangyçlary bardyr. Olaryň iň esasylarynyň biri hem güýç hasap edilýär. Güýç her hili görnüşde ýüze çykyp bilýär. Adamzadyň taryhynda güýç ilkinji we çözüji esas hökmünde çykyş edýär. Häkimiýetiň esasy görkezijisi güýçdir, şol bir wagtda fiziki mejbur etme hem oňa goşulýar. „Manunyň kanunynda“ şeýle bellenýär : „ temmi – patyşa,... ol – hökümdar we ol temmi beriji ... Eger-de patyşa günäkäre etmişine görä temmi bermedik bolsa, onda has güýçlüler ejizleri balyk ýaly gowrardylar. Bütin dünýa diňe temminiň kanunlaryna boýun bolup ýaşaýar“.

„Güýçlüniňki hemişe dogry“ ýa – da „ Gün güçlüniňki, gowurga dişliniňki“ diýilişi ýaly ähli jedelleriň fiziki güýç bilen çözülýän zamanasy yzda galdy. Şol zamanlarda bir adam başga bir adamy basyp ýa-da öldürip bilýän bolsa, onda ol adam özüni güýçli hasaplap we özüne adamlary boýun egdirip biljekdigine göz ýetiripdir. Emma, indi döwür üýtgedi. Adamlaryň arsynda gapma – garşy, biri –birini zorluk, öldürmek arkaly däl – de, ähli meseleleri ylalaşykly, birek – birege düşünmeklik we aňly – paýhasly çözmeklik eýýamydyr.

Häkimiýet köp ýagdaýlarda harby üstünligiň netijesi bolup hem çykyş edýär. Her bir taryhçy üçin bu açyk delildir.

Häkimiýeti hiç haçan fiziki güýç bilen deňemeli däl. Ýöne, häkimiýetiň zerur halatlarda güýje daýanýanlygy we gerekli netijeleri gazanýanlygy hem gizlin däl. Hatda, demokratiýanyň ösen döwletlerinde - de güýje daýanmak we mejburylyk mehanizminiň elementleri hereket edýär. Emma, bu mejburlyk özboluşlydyr. T.Gobbs bu meselede N. Makiawelliniň pikirlerine eýerip döwletiň esasy alamatyny mejburlyk we zorluk monopoliýasynda görüpdir. XIX asyryň belli nemes öňdengörüjisi R. Iering „Döwlet çäklendirilmedik mejburylyk monopoliýasyna eýedir“ diýip beýan edýär.

Dünýä taryhy şu wagta çenli kanuny bozýanlara temmi bermeýän döwlet mehanizmini görmändir. Döwletiň esasy güýji bolup - goşun, polisiýa we beýleki döwletiň içki we daşky howpsyzlugyny goraýjy edaralary çykyş edipdirler. Bu barada XVIII asyryň ahyry XIX asyryň başlarynda ýaşap geçen fransuz akyldary Ž.De Mestr „ Häkimiýeti döreden Hudaý, temmini hem döredipdir... jellat dünýä bilen bile ýaradylandyr“diýýär.

Ýokardakylardan ugur alsak häkimiýet güýç bilen hereket etse ösüşiň iň beýik derejesine ýetjekdigine göz ýetirseň bolýar. Emma, häkimiýet halkyna garşy güýç ulananda güýçli däl-de, öz jemgyýetiniň her bir raýaty hakynda alada edip, olaryň ýaşaýşy üçin amatly şertleri döredip bilse olaryň howpsyzlygyny üpjün edip azatlykda, parahatçylykda ýaşadyp bilse - şonda ol güýçlüdir.

**Syýasy liderlik.**

 Döwleti dolandyrmakda syýasy liderleriň ähmiýeti örän uludyr. Liderlik sosial we syýasy hadysadyr. Nirede sosial umumylyk bar bolsa, şol ýerde - de syýasy liderlik bardyr. Has uly sosial umumylyk bar ýerinde jemgyýetçilik syýasy liderlik döreýär.

Syýasy liderlik bitewilik simwolydyr. Syýasy lider syýasy häkimiýetiň kömegi bilen sosial umumylygyň bähbidini goraýar.

Garaşsyz türkmen döwletiniň kemala gelmegi bilen birlikde türkmen jemgyýetinde dolandyryjy elitanyň kemala geliş prosesi dowam edýär. Elitanyň kemala gelmeginiň ilkinji ýyllarynda geçiş döwri bilen baglylykda köplenç ýagdaýda ýokardan bellemeklik ýa-da alternatiwasyz saýlawlar ýoň bolan bolsa, soňky ýyllarda, has-da Täze Galkynyşlar we Beýik Özgertmeler zamanasynda bäsleşikler esasynda saýlamaklyk agalyk ediji hadysa bolýar. Bu prosesiň başlangyjy 2007 - nji ýylyň fewral aýynda bolup geçen prezident saýlawlarynda goýuldy. Bu saýlawlar alternatiw esaslarda boldy. Ýurdumyzyň ýokary wezipesine saýlanmaklyga alty sany dalaşgär gatnaşdy. Halk şol dalşgärleriň içinden iň mynasybyny ýurdumyzyň ýokary wezipesine – Prezidentlige saýlady. Saýlawçylaryň 90% golaýy Gurbanguly Berdimuhamedowyň kandidaturasyny goldady.

Lider nähili bolmaly we liderlik funksiýalary nämeleri talap edýär? 1989-njy ýylda Halkara gatnaşyklary neşirýaty “Syýasy portretleriň ýygyndysyny” çap etdi. Bu ýygyndyda syýasy liderleriň özini alyp barmaklarynyň düzgünleri, funksiýalary giňden açylyp görkezilýär. “Lider” sözi “lider” diýen iňlis grlip çykyp, ol “öňdebaryjy”, “Ýol görkeziji” diýen manyny berýär. Liderligiň taryhy ähmiýetini ylymda ilkinji bolup Maks Weber kesgitläpdir.

Liderlik onstituty entek gadymy döwürlerde ýüze çykyp başlaýar. Onuň ýüze çykmagy adamlaryň sosial bähbitleriň artmagy hem-de olaryň birlikdäki ýaşaýy;da ýüze çykýan meseleleri çözmek bilen şertlendirilýär. Liderlik korpusy köptaraplaýyn düşünjedir. Ol heýişe jemgyýetiň ösüşi bien bilelikde ütgeýär.

Syýasy lider diýilip, esasy döwletiň häkimýetiniň iň ýokary wezipesini eýeleýän adamlara düşünilse-de, her bir döwlet başyna geçen adam, söziň hakyky manysynda syýasy lider bolup bilmeýär. Döwleti dolandyrmak, jemgyýeti agzybir saklamak, halky bir maksada gulluk etmäge gönükdirmek aňsatlyk bilen çözülýän medele däldir. Şeýle meseleleri oýlanşykly pikirlenip, derňäp, akylly başly çözüp bilýän döwlet ýolbaşçysy hakyky lider bolup bilýär. Döwlet ýolbaşçysy halkyň arasynda öz adalatlylygy, dogruçyllygy parasatlylygy bilen tapawutlanmalydyr, uly abraýdan peýdalanmalyhem-de halky yzyna düşürmegi başarmalydyr. Italýan syýasaty öwreniji Nikkolo Makiawelliniň (1469-1527) işläp düzen “Liderlik teoriýasy” özünde dört düzgüni jemleýär:

1. Lideriň häkimýeti hemişe onuňtöwerekdäkileriniň goldawyna we ýardamyna daýanmalydyr.
2. Golastyndakylar liderden nämä garaşýandygyny hem-de lider hem öz gezeginde olardan nämä garaşýandygyny bilmelidir.
3. Lider islendik kynçylyklardan baş alyp çykmagy başarmalydyr.
4. Lider öz töweregindäki üçin mydama adalatlylygyň nusgasy bolmalydyr.

Syýasaty öwreniş ylmynda syýasy liderler biri-birinden tapawutlandyrylyp, birnäçe toparlara bölünýär. Amerikan alymy Robert Taker syýasy liderleri aşakdaky üç topara bölýär.

1. Lider –reformator – jemgyýetde agalyk edýän maksatly ýörelgelere doly düşünýär, olary ykrar edýär, şol bir wagtda hem olar bilen ylalaşýar. Emma jemgyýetiň şol maksada ýetmek üçin ulanylýan hereketlerini ýeterlik hasap etmeýär. Şol sebäpli-de ol jemgyýetdäki ýagdaýy düýpgöter üýtgedip, öňde goýulan maksada ýetme üçin täze başga täzeçillik ýollary bilen amala aşyrmaga çalyşýar.
2. Lider-rewolýusioner jemgyýetde özünden öň agalyk eden garaýyşlary tutuşlygyna iňkär edip, ähli güýjüni olaryň ýok edilmegine gönükdirýär. Ol düýbünden özüçe täze reformalar öňe sürýär. Jemgyýetçilik gurluşyny öwrülişik ýoly esasynda üýtgetmäge başlaýar.
3. Lider-konserwator – jemgyýetçilik durmuşynda hiç bir zady üýtgetmek islemeýär. Jemgyýetiň şol bir dowam edip gelýän akym bilen ýöremegine, däp-dessurlaryň esasynda saklanylmagyna ýykgyn edýär.

**3-nji sapak**

**Syýasy ulgamwe syýasy düzgünler**

1. **Syýasy ulgam düşünjesi we onuň gurluşy**
2. **Syýasy ulgamyñ görnüşleri**

 Adamzat jemgyýeti dürli faktorlaryñ täsir etmegi bilen mydama üýtgäp durýar. Jemgyýetiñ kämilleşdigiçe adamlaryñ arasyndaky gatnaşyklar çylşyrymlaşyp, jemgyýetiñ islegleri artyp, ol islegleri kanagatlandyrmak üçin edilýän işler hem köpelýär. Mundan başga-da häzirkizaman döwletleriniñ durnukly ýaşamagy üçin tebigy, energetiki, halkara şertler hem üýtgeýär. Şonuñ üçin jemgyýetiñ mydama üýtgäp duran içki we daşky gurşawa nähili öwrenişýändigine düşünmeklik üçin jemgyýetiñ ýaşaýşa ukybyny we durnuklylygyny üpjin edýän uýgunlaşma mehanizmini ýüze çykarmaly. Jemgyýetiñ üýtgeýän şertlere uýgunlaşmak we indiwidiñ artýan isleglerini duýup bilmek ukybyny köp derejede syýasy ulgam amala aşyrýar. Syýasy institutlaryñ we guramalaryñ, şeýle hem adamlar tarapyndan syýasy wezipeleriñ ýerine ýetirilmegi bilen, syýasy ulgam jemgyýetçilik durmuşynyñ dürli ugurlaryna maksadalaýyk syýasy täsirini ýetirýär. Syýasy ulgamyñ mehanizmleriniñ sosiýal gatnaşyklaryna yzygiderli täsiri syýasy ulgamyñ häkimiýetiñ jemgyýetdäki resurslary we gymmatlyklary paýlamak, ilaty özüñi alyp barmaklygyñ belli bir ülñülerine we düzgünlerine boýun etmek ukybyna esaslanýar. Syýasy ulgam jemgyýetdäki syýasy gatnaşyklaryñ hemme görnüşlerini özüne birikdirýär. ―Syýasy ulgam ‖ düşünjesi döwletiñ we jemgyýetiñ, döwlete degişli bolmadyk dürli subýektleriñ özara gatnaşygyny häsiýetlendirmek üçin ulanylýar. ―Syýasy ulgam‖ adalgasy syýasat ylmyna XX asyryñ 50-60-njy ýyllarynda girizilýär. Şol wagta çenli syýasy gatnaşyklar häsiýetlendiriljek bolanda ―dolandyryşyñ görnüşi‖, ―dolandyryşyñ ulgamy‖ diýen düşünjeler ulanylypdyr. Ýöne şol düşünjeler bilen işlän alymlar adatça döwlet organlaryna syýasy gatnaşyklaryñ esasy subýekti hökmünde garap, syýasaty diñe şolara degişli edipdirler. Belli bir döwre çenli syýasy ulgamyñ şeýle düşündirilişi hemmeleri kanagatlandyrýardy, sebäbi ol belli bir derejede hakykatdy. Ýöne raýat jemgyýetiniñ ösmegi, öz hukuklary, azatlyklary bolan özbaşdak şahsyýetleriñ döremek prosesi raýatyñ diñe boýun egmän, eýsem syýasata täsir edip,syýasy guramalar döredip bilýändigini görkezdi. Şeýlelikde döwlet häkimiýetiñ ýeke täk eýesi bolmaklygyny bes etdi, häkimiýet gatnaşyklary bolsa has çylşyrymly häsiýete eýe boldy. Sebäbi indi oña döwlete degişli bolmadyk guramalar hem gatnaşyp başladylar. Bular hem öñki bar bolan syýasatyñ düşünjelerine täzeden garalmagyny talap etdi. Syýasat ylmyna ulgamlaýyn çemeleşmekliginiñ girizilmeginiñ ýene-de bir sebäbi, daşky gurşawyñ bozulan ýagdaýynda jemgyýetde durnuklylygy we çydamlylygy üpjin edip biljek uniwersal kanunalaýyklyklaryñ we mehanizmleriñ gözlenmegidir. ―Ulgam ― düşünjesini jemgyýeti öwrenş ylmyna girizen Tomas Parsonsdyr. Ol jemgyýeti özara gatnaşykda we biri-birine bagly bolan dört sany ulgamçanyñ (podsistemalar) birligi hökmünde düşündirýär. Olar ykdysady, syýasy, sosiýal we ruhy ulgamçalardyr. Bu ulgamçalaryñ hersi belli bir wezipäni ýerine ýetirýär hem-de ählisi birleşip jemgyýetçilik durmüşynyñ işini üpjin edýärler. Syýasat ylmynda ulgamlaýyn çemeleşmekligiñ düýbini tutan alym Dewid Iston hasaplanylýar. D.Istonyñ kesgitlemesine görä syýasat gymmatlyklaryñ erkin paýlanylmagydyr. Ol wezipe syýasy ulgam arkaly amala aşyrylýar, şonuñ üçin oña resurslary we gymmatlyklary paýlamaklykdaky özara gatnaşyklaryñ jemi hökmünde garap bolar.

 ***Syýasy ulgamyñ gurlyşy:*** Jemgyýetiñ syýasy ulgamy biri-biine bagly bolan ulgamçalardan düzülýär. Ol ulgamçalaryñ sany dürli alymlaryñ işlerinde dürli-dürli berilýär.Ýöne şeýle-de bolsa her elementiñ ýerine ýetirýän wezipesi boýunça seredeniñde institusiona, normatiw, kommunikatiw, medeni, funksional ulgamçalary tapawutlandyrmak bolýar. Institusional ulgamça- muña döwlet, syýasy partiýalar, sosiýal-ykdysady we jemgyýetçilik guramalar hem-de olaryñ arasyndaky gatnaşyklar degişlidir. Bularyemmesi birleşip jemgyýetiñ syýasy guramasyny emele getirýärler. Bu ulgamçada merkezi orun döwlete degişlidir. Döwlet öz elinde resurslaryñ we gymmatlyklaryñ köpüsini jemlemek bilen jemgyýetçilik durmuşynyñ dürli taraplaryna özüniñ täsirini ýetirýär. Normatiw ulgamça- bu hukuk, syýasy, ahlak düzgünlerinden we gymmatlyklaryndan, däp-dessurlardan durýar. Şolaryñ kömegi bilen syýasy ulgam institutlaryñ işine, raýatlaryñ özüni alyp barşyna täsir edýär. Funksional ulgamça-syýasy işiñ usulyny, häkimiýeti amala aşyrmagyñ usullaryny özüne birikdirýär. Ol syýasy düzgüniñ esasyny düzýär. Kommunikatiw ulgamça-ulgamyñ içindäki syýasy gatnaşyklaryñ hem formalaryny özüne birikdirýär. Mysal üçin: döwletiñ institutlarynyñ we syýasy partiýalaryñ arasyndaky gatnaşyklary şeýle hem birnäçe syýasy ulgamlaryñ arasyndaky gatnaşyklary görkezmek bolýar. Syýasy ulgamlar we syýasy düzgünler hakyndky meseleler syýasat ylmynda gowy, birsyhly öwrenilen meselelere degişlidir. Bu mesele A.I. Demanyñ we A.A. Fedoseýewiñ 1995-nji ýylda çap edilen ―Syýasaty öwrenişiñ esaslary‖ atly okuw kitabynda şeýle hem W.P. Pugaçýowyñ ―Syýasy ylmyñ esaslary‖ diýen okuw kitabynda we beýleki birnäçe awtorlaryñ işlerinde örän giñden açylyp beýan edilipdir. Syýasy ulgam hakyndaky taglymat 1950-nji ýylyñ ortalarynda döreýär, şol döwürde syýasat hem adamlaryñ we döwletleriñ durmuşynda has uly rol oýnap başlaýar, şeýlelikde syýasy ulgam düşünjesiniñ döremegine-de kesgitli ylmy şertler döreýär. Syýasy ulgamlar hakyndaky taglymatyñ kemala gelmeginde ulgamlaýyn usul örän uly rol oýnaýar, ýagny ulgamlaýyn usul diýlende, islendik ulgamyñ alamatlarynyñ jemlenmesini añladýar. Ol alamatlar özara berk baglanşyklydyrlar, olaryñ biriniñ üýtgemegi bütin bütewiligi üýtgedýär. Syýasy ulgamyñ örän köp dürli kesgitlemesi bar, sebäbi häkimiýete we syýasata kesgitleme bermekde örän köp dürli çemeleşmeler bar.Syýasy ulgamyñ jemgyýetde fiziki mejbur etmekligiñ kanunlaşdyrylmagy hökmünde kabul edilmegi ol kesgitlemeleriñ hemmesine degişlidir. Syýasy ulgam özöniñ mazmuny boýunça syýasy gymmatlyklaryñ we institutlaryñ jemidir, şeýle hem ol häkimiýeti köpçülikleýin peýdalanmagy we jemgyýetde raýatlaryñ gatnaşygyny ýola goýýar. Syýasy ulgamlary tapawutlandyrmakda iñ esasy bölüm döwletdir. Syýasy ulgamyñ hemme beýleki düzüm bölekleri (partiýalar, jemgyýetçilik guramalar we ş.m.) jemgyýetiñ syýasy ulgamynyñ ösüşiniñ belli bir döwründe döräp, özüne degişli wezipeleri ýerine ýetirip, ýitip gidip bilýär.

**Syýasy ulgamyñ görnüşleri**

 Syýasy ulgamlary toparlara bölmekligiñ birnäçe görnüşleri bar. Olaryñ iñ giñden ýaýrany syýasy ulgamy onuñ görnüşi boýunça bölmekdir, ýagny – gul eýeçilik, feodal, kapitalistik, sosialistik ulgamlar. Syýasy ulgamyñ häsiýeti boýunça totalitar, awtoritar we demokratik syýasy ulgamlary tapawutlandyrýarlar. Totalitar ulgam syýasy ulgamyñ belli bir tipi hökmünde, syýasy we jemgyýetçilik gurluşynyñ ýörüte formasy hökmünde esasan XX asyrda peýda boldy. Emma ol ideýa hökmünde baryp gadym eýamlarda-da dowam edipdir. Biziñ döwrümizde bu adalga 1925-nji ýylda italýan faşizminiñ ýolbaşçysy B. Mussolini öz hereketini (faşizm) häsiýetlendirmek üçin ilkinji gezek ulanypdyr. Totalitarizm – munuñ özi zorluk serişdelerini birsyhly ulanmak arkaly ilatyñ üstünden ähliumumy gözegçiligi amala aşyrýan syýasy düzgündir. Emma Totalitarism adalgasynyñ manysy ―syýäsy düzgün ‖ adalgasyndan has giñdir. Çünki bu adalga diñe bir syýasy häkimiýetiñ emele gelmegine ýardam edýän alamatlary öz içine almak bilen çäklenmän eýsem tutuşlaýyn jemgyýetiñ tipini-de häsiýetlendirýär. Şeýlelikde, totalitarizmiñ esasy häsiýetli sypaty jemgyýetiñ we şahsyýetiñ üstünden häkimiýetiñ ähliumumy gözegçiligi amala aşyrýanlygyndan,bütin jemgyýetçilik ulgamyñ köpçülikleýin maksatlara we resmi añyýete tabyn edilýänliginden ybaratdyr. Totalitarizm-munuñ özi diñe bir syýasy düzgün bolmak bilen çäklenmän, eýsem syýasy we jemgyýetçilik ulgamynyñ belli bir tipi hem bolup durýar. Totalitar gurluşyñ emele gelmeginiñ logiki sebäbi şuña syrygýar. Köpçülikleýin makstlary amala aşyrmak üçin sosiýal we ykdysady meýilleşdirilmegiñ zerurlygy üýze çykýar. Bu bolsa, öz nobatynda şol meýilnamalaryñ ýerine ýetirilmegini üpjün etmäge ukyply , güýçli, absolýut häkimiýetiñ döredilmegini, köpçülikleýin goldaw edilmegini talap edýär. Totalitar döwletde şahsyýet azatlygyna ýol berilmeýär, çünki şeýle azatlygyñ bolmagy düzgüniñ dowam etmegine howp salýar. Şuña göräde,umumy maksada, ahyrky maksada ýetmegiñ hatyrasy üçin islenen serişdeleri (zorlugyda) ulanmaga ýol berilýär. Mundan başga-da totalitarizm diñe öz taglymatyny absolýut hakykat hasap edýär, beýleki ideýalary we garaýyşlary bolsa azaşmalar ýa-da bilgeşleýin öñe sürülýän ylma ýat bolan galplaşdyrmalar hasap edýär. Jemgyýetiñ industrial ösüş döwri totalitarizmiñ emele gelmeginiñ esasy we umumy şertidir. Onuñ emele gelmeginiñ ene bir subýektiw şerti şahsyýetiñ kapitalizm döwründe psihiki taýdan kanagatsyzlyga sezewar bolýanlygydyr. Sosiýal –ykdysady krizisler mahalynda ilatyñ horlanýan, gedaýçylyk derejesine ýetirilen gatlaklarynyñ totalitarizme ýykgyn etmesi juda güýçlenýär. Totalitarizmiñ döremegi üçin zerur şertler emele gelýär. Totalitar ulgamda ýolbaşçylygyñ adminstratiw-buýryk beriş usuly höküm sürýär.

 Awtoritar syýsay ulgamlar- totalitarizmiñ alternatiw tipleriniñ biridir. Ol özüniñ häsiýetli sypatlary boýunça totlitarizm bilen demokratiýanyñ aralygynda durýar. Onuñ totalitarizm bilen umumylygy häkimiýetiñ kanuny çäklendirilmedik bolmagydyr. Onuñ demokratiýa bilen umumylygy jemgyýetçilik durmuşynyñ döwlet tarapyndan gözegçilik astyna alynmaýan özbaşdak gurşawlarynyñ bar bolmagydyr. Awtoritarizmiñ esasy sypatlary: häkimiýet bir adamyñ ýa-da bir topar adamyñ elinde jemlenen, halk köpçüligi bolsa häkimiýetden mahrum edilen; häkimiýetiñ hukuklary çäklendirilmeýär, ol taýatlaryñ gözegçiliginden halasdyr, kanunlar häkimiýet tarapyndan islendik mazmunda çykarylyp bilinýär; häkimiýetiñ arka daýanjy güýç ulanmakdyr; häkimiýetiñ we syýasatyñ monopoliýalaşdyrylmagy; garaşsyz kanuny syýasy hereketlere ýol bermezligi; jemgyýetiñ ýokary gatlaklaryny demokratik esasynda däl-de, halkdan biygtyýar bellemek. Demokratiýa düşünjesi (demos- halk we kratoshäkimiýet diýen manylary berýän gadymy grek sözlerinden) syýasaty öwreniş ylmynyñ iñ ýörgünki adalgalarynyñ biridir. Demokratiýanyñ şertleri barada gürrüñ edilende, ilkinji nobatda, jemgyýetde bazar ykdysadyýetiniñ ýöredilmeginiñ zerurlygy göz öñünde tutulýar. Demokratiýanyñ ölçeglreri hakynda aýdylanda bolsa, ilki bilen raýatlaryñ syýasy meseleleri çözmeklige deñ hukukly gatnaşmaklygy üçin kanuny şertleriñ bolmaklygy zerur hasap edilýär. Demokratiýanyñ mehanizmlerine saýlawlaryñ erkinligi, ýagny her bir raýatyñ öz islegine görä ses bermäge bolan hukugy, köpçülikleýin habar beriş serişdeleriniñ (radionyñ, telewideniýäniñ, gazýetleriñ we ẑurnallaryñ ) erkinligi we köppartiýalylyk degişlidir. Demokratik jemgyýetde köpçülikleýin habar beriş serişdelerine aýratyn orun degişlidir. Döwlete garaşsyz, özbaşdak, erkin hereket edýän habar beriş serişdeleri halky jemgyýetçilik durmuşynyñ ähli taraplary, şol sanda häkimiýetiñ işleýşi dogrusyndaky maglumatlary we dürli garaýyşlary (hatda tankydy garaýyşlary-da) halka ýetirip, adamlaryñ dünýägaraýşyna öz täsirini ýetirýär. Netijede, adamlaryñ añynda jemgyýet barada, esasan-da, häkimiýet barada giñişleýin garaýyşlar emele gelýär. Şol sebäpli-de köpçülikleýin habar beriş serişdelerine kähalatlarda dördünji häkimiýet hem diýilýär.

**4-nji sapak**

**Raýat jemgyýeti**

**Raýat jemgyýeti jemgyýetçilik durmuşynyň döwletden aýry we döwletde garaşsyz hereket edýän tarapydyr.**

* Döwleti raýatsyz, raýatlary döwletsiz göz öňüne getirmek mümkin däldir, çünki olar öz aralarynda berk baglanyşyklydyr.
* Raýat jemgyýetindäki gatnaşyklar wertikallaýyn(dikleýin ýa-da ýokardan aşak görnüşli, tabynlaýyn) görnüşindäki bolman,eýsem,deň hukukly we erkin taraplaryň gorizantallaýyn(keseleýin, bir hatarda ýerleşen) häsiýetdäki gatnaşyklarydyr.
* Güýçli döwleti gurmak üçin ilki bile agzybir hem-de asly halal jemgyýeti kemala getirmeli.
* Şeýle jemgyýeti gurmagyň esasy 5 ýoly bardyr.
* Olar:
* 1.Her bir raýatyň öz eldegirilmesiz hususy emlägi bolmaly(mes: jaý, ulag, dükan we ş.m). Şeýe raýatlar özlerini erkin duýup bilerler.
* 2.Raýat jemgyýetiniň üçin jemgyýetiň sosial strukturasynyň birmeňzeş däl-de, örän çylşyrymly bolmagy zerur.
* 3.Beýle jemgyýetiň kemala gelmesi üçin raýatlaryň meýletin birleşmeleriniň we jemgyýetçilik guramalarynyň bolmagy zerur.
* 4.Raýat jemgyýeti üçin ýurtda kanunlaryň sazlaşykly hereket etmegi örän zerurdyr.
* 5.Şeýle jemgyýet üçin adamlaryň biri-birine hormat goýmasy hem-de häkimýetden gorkmazlygy zerurdyr.
* Raýat jemgyýeti örän çylşyrymly baglanyşyklaryň we düzümleriň ulgamydyr.
* Şol sebäpden esaslanyp olaryň islendik meseleleri hem-de öz isleg-arzuwlaryny döwlete ýetirmek ýa-da döwletiň alyp barýan syýasatyny raýatlara ýetirmek maksady bilen jemgyýetçilik guramalary döredilýär.

**5-nji sapak**

**Jemgyýetiň ýaşaýşynda dşwletiň orny**

1. Döwletiñ manysy we onuñ ýerine ýetirýän işi (funksiýasy)
2. **Döwletiñ görnüşleri (formasy)**
3. **Döwlet dolandyrylyşynyñ görnüşleri (formasy)**
4. **Döwletiñ gurlyşynyñ görnüşleri**

 Döwlet syýasy ulgamyñ iñ esasy institutydyr. Onuñ ähmiýetliliginiñ derejesi sosiýal hadysalara aýgytlaýjy täsir edip bilýän häkimiýetiñ we baýlyklaryñ döwletiñ elinde jemlenilişi bilen kesgitlenilýär. Döwlet döräli bäri syýasy pikiriñ taryhynda ol hakynda dürli-dürli pikirler bar, sebäbi jemgyýetçilik ösüşüniñ dürli döwürlerinde döwletiñ özboluşlylygy hem-de onuñ ýerine ýetirýän wezipeleri hakyndaky meseleler ýüze çykyp durýar. Döwletiñ sosiýal institute hökmünde döremekligi adamlaryñ durmuşynyñ çylşyrymlaşmaklygyny, toparlaryñ we indiwidleriñ bähbitleriniñ bir- birinden tapawutlanmak prosesini ýüze çykarýar. Döwlet- bu kesgitli teritoriýanyñ çäginde kesgitli bähbitleriñ (umumyadamzat, synpy, dini, milli we ş.m.) amala aşmagyna täsir edýän syýasy häkimiýetdir. Döwletiň üsti bilen öňi bilen häkimiýeti, jemgyýeti dolandyrmak amala aşyrylýar. Häzirki zaman döwleti, halkyň erkini aňlatmak bilen, iş ýüzünde syýasy ulgamyñ hemme beýleki institutlarynyň arabaglanşygyny amala aşyrýan syýasy merkez derejesine /statusyna/ eýe boldy. Döwletiñ ýerine ýetirýän işi (funksiýasy)—bu döwletiñ öz öñünde duran meseleleri çözmek işiniñ esasy ugurlarydyr. Işiñ dowamlylygyna baglylykda döwletiñ ýerine ýetirýän işi mydamalyk (döwletiñ ösüşüniñ hemme döwürlerinde amala aşyrylýar) we wagtlaýyn (adatdan daşary häsiýete eýe bolan anyk meseleler çözülenden soñ öz işini tamamlaýar); özüniñ ähmiýeti boýunça –esasy we esasy däl funksiýalar; jemgyýetçilik durmuşynyñ haýsy gurşawynda ýerine ýetirilýändigine baglylykda , döwletiñ ýerine ýetirýän işi- içki we daşky görnüşlere bölünýär. Häzirkizaman Türkmenistan döwletiniñ içerki funksiýalaryna şu aşakdakylary degişli edip bolar: - adamyñ we raýatyñ hukuklaryny we azatlyklaryny goramak, hukuk tertibini üpjün etmek funksiýasy; - ykdysady funksiýasy; - salgyt ýygnamak funksiýasy; - sosial goraglylyk funksiýasy; - ekologik funksiýasy; - medeni funksiýasy; Häzirkizaman Türkmenistan döwletiniñ daşarky funksiýalaryna şu aşakdakylary degişli etmek mümkin: - ýurdy goramak funksiýasy; - dünýä tertibini goldamak funksiýasy; - beýleki döwletler bilen hyzmatdaşlyk funksiýasy; Döwletiň borjuna jemgyýetiň bütewiligini berkitmek, belli bir düzgüniň saklanylmagyny üpjin etmek girýär. Ol düzgüni üpjin etmek üçin döwlet öz işinde ynandyrmak, terbiýelemek hem-de mejbur etmek usullaryny ulanýar. Beýleki syýasy we jemgyýetçilik guramalaryndan tapawutlykda diňe döwletiň garamagynda zorluk apparaty-goşuň, jemgyýetçilik tertibini saklamak we howpsyzlyk guramalary bar. Döwlet syýasy we jemgyýetçilik durmuşynyň dürli meselelerine degişli onuň bütin territoriýasynda hereket edýän kanunlary çykarýar, döwletletiň kadaly ýaşamagyny we işlemegini üpjin edýän salgytlary ýygnaýar. Häzirki zaman döwleti häkimiýet funksiýalary bilen bir hatarda umumy siwilizasion funksiýalara köp ünüs berýär. Olaryň içinde öňi bilen döwlet gurluşygyny guramak, sosiýal-howply dawalaryñ öňüni almak we soňyna çykmak, bütin ýurt üçin umumy bolan ykdysady, maliýe ,ylmy, medeni we beýleki gurşawlar üçin häsiýetli bolan syýasatlary durmuşa geçirmek, beýleki ýurtlar bilen özara peýdaly aragatnaşyklary ýola goýmak, olar bilen demokratik güýçleriň frontuny berkitmeklik iñ esasy funksiýalar bolup durýar. Döwletiň iň möhüm häsiýetnamasy özygtyýarlykdyr. Döwlet özygtyýarlygy bolsa ýurduň häkimiýetiniň her - hili içerki we daşarky häkimiýetlerden ýokardalygyny, bütewiligini, garaşsyzlygyny aňladýar. Döwlet özygtyýarlylygy mynasybýetli ol öz işini özbaşdak amala aşyryp bilýär.

**Döwletiñ görnüşleri (formasy)**

 Teritoriýa, ilat, häkimiýet hemme döwletlere mahsus bolan mazmun häsiýetnamasyny añladýar. Ýöne döwletler özüniñ içki gurlyşynyñ aýratynlyklary böýunça bir-birinden tapawutlanýar. Ol tapawut bolsa döwletiñ görnüşini kesgitleýär. Islendik her bir döwletiň öz görnüşi (formasy), ýagny döwlet häkimiýetine laýyk gelýän guramalary bolýar. Döwletiñ görnüşi (formasy)- bu döwletiñ dolandyryş formasyny, döwletiñ gurnalşynyñ formasyny we syýasy düzgünleri (reẑimleri) öz içine alýan syýasy häkimiýeti amala aşyrmaklygyñ usulydyr. Jemgyýetdäki syýasy durmuş , döwlet institutlarynyñ durnuklylygy belli bir derejede döwletiñ görnüşine (formasyndan) baglydyr. Döwletiñ görnüşiniñ (formasynyñ ) alamatlary bolup şu aşakdakylar çykyş edýärler:

- dolandyryşyñ görnüşi - döwlet häkimiýetiniñ ýokary guramalarynyñ döreýşiniñ we gurnalyşynyñ tertibini, ol guramalaryñ bir-biri bilen hem-de ilat bilen özara gatnaşygyny häsiýetlendirýär. Dolandyryşyñ görnüşiniñ aýratynlyklaryna baglylykda döwletler monarhiýa we respublika bölünýärler; - döwletiñ gurlyş formasy- bu döwletiñ territorial gurluşyny, bütewi döwlet bilen onuñ territorial birlikleriniñ özara gatnaşygyny şohlelendirýär. Döwletiñ gurlyş formasy boýunça döwletler unitar, federatiw we konfederatiw görnüşlere bölünýär; - syýasy düzgün (reẑim) - bu döwlet häkimiýetini amala aşyrmaklygyñ usullarynyñ, serişdeleriniñ ugurlarynyñ ulgamyny añladýar. Şu ýagdaýlaryñ aýratynlygyna baglylykda demokratik, awtoritar we totalitar syýasy düzgünler ýüze çykarylýar.

**Döwlet dolandyrylyşynyñ görnüşleri (formasy)**

 Döwlet dolandyrylyşynyñ görnüşi (formasy)- bu iñ ýokary döwlet häkimiýetiniñ gurnalyşyny, onuñ organlarynyñ döreýşiniñ tertibini we olaryñ ilat bilen özara gatnaşygyny hasiýetlendirýän döwletiñ alamatydyr. Iñ ýokary döwlet häkimiýetine döwletiñ baştutany ( monarh ýa-da prezident), kanun çykaryjy gurama we hökümet degişli edilýär. Döwletiñ baştutanynyñ ýagdaýynyna görä döwleti dolandyrmaklygyñ görnüşi monarhiýa we respublika görnüşlerine bölünýär. Monarhiýa (monarchia diýen grek sözünden gelip çykyp,‖ýekehäkimiýetlik‖ diýmekligi añladýar )- döwleti dolandyrmaklygyñ bu görnüşi ýokary häkimiýetiñ bir adama - korola, patyşa, knýaza degişli bolmagy we häkimiýetiñ nesilden- nesle geçmekligi bilen häsiýetlendirilýär.

Gadym döwürlerde döwletiň iň ýaýran görnüşi monarhiýa bolupdyr. Dolandyryşyň monarhik görnüşiniñ şu aşakdaky görnüşlerini tapawutlandyrmak bolýar: -absolýut monarhiýa, munda döwlet baştutany hemme zada hökümini ýöredip bilýär. Edara etmeklik monarh tarapyndan bellenilip, onuň islegi berjaý edilýär. Dolandyryşyñ beýle görnüşi öň köp döwletlerde gabat gelýärdi, häzirki wagtda bu dolandyryş seýrek duş gelýär; -konstitusion monarhiýa , monarhiýanyñ bu görnüşinde monarh diňe patyşalyk edýär, ýöne dolandyrmaýar. Dolandyrmak işini parlament we hökümet ýerine ýetirýär.

 Ençeme ýurtlarda, mysal üçin Angliýada, Şwesiýada, Belgiýada, Gollandiýada, Ispaniýada, we ş.m. biziň günlerimize çenli çäklendirilen monarhiýa durmuşy saklanyp gelýär. Ýöne bu ýurtlarda monarhlaryň häkimiýeti eýýäm konsititusiýa we parlament tarapyndan çäklendirilendir, şonuñ üçin monarha diňe hökümet ýolbaşçysyny bellemek we parlament tarapyndan işlenen kanunlary formal taýdan tassyklamak hukugy berlendir. Häzirki zamanda döwleti dolandyrmaklygyň respublikan (respublika diýen latyn sözünden gelipip çykyp, döwlet, jemgyýetçilik işi diýmekligi añladýar) görnüşi giň ýaýrandyr. Dolandyrmagyň bu görnüşinde bolsa kanun çykaryjy häkimiýeti saýlawly parlament amala aşyrýar, ýerine yýetiriji häkimiýeti bolsa parlament tarapyndan tassyklanan hökümet ýerine ýetýär. Döwlet häkimiýetiň respublikan formasy parlament, prezident, garyşyk respublikalary görnüşlerine bölünýär. Olaryň bir-birinden tapawudy prezidenti saýlamaklygyň usuly we onuň ygtyýarlygynyň möçberi bilen tapawutlanýar. Parlament respublikasynda döwletiň baştutany parlament tarapyndan saýlanýar hem-de şol parlamente özüniñ işi barada hasabat bermäge borçlanýar. Bu ýagdaýda prezidente berilýän hukuklar çäklidir we ol hukuklar diňe parlamentiň razyçylygy bilen, onuň bilen ylalaşyp durmuşa geçirilýär. Prezidentiň şeýle ýagdaýy Italiýanyň , Hindistanyň we ş.m. döwletleriñ konstitusiýalarynda berkidilendir. Parlament respublikalarynda häkimiýetiň ýokary organy parlamentdit. Ol adatça, düzgün boýunça saýlanýar kähalatda bolsa bölekleýin bellenýär. Uly ýurtlarda parlament iki palataly, kiçi ýurtlarda ol köp halatda bir palataly bolýar. Mysal üçin Angliýada, Fransiýada, Italiýada parlamet iki palataly, Fransiýada bolsa bir palatalydyr. Parlamente giň hukuklar berlendir. Ol wagtal-wagtal öz işi barada hökümetiň hasabatyny talap edýär, möhüm syýasy çärelere sanksiýa berýär, kanunlary we beýleki kadaly aktlary kabul edýär, ol resminamalaryñ proýektleri bolsa öňünden parlamentiñ palatalarynda seredilýär. Parlament hökümetiñ işine ynam bildirmän hem bilýär, eger-de şeýle ýagdaý ýüze çykan halatynda hökümet iş başyndan aýrylmaly bolýar. Parlamentiň syýasy ugry onuň syýasy partiýalardan durýanlygy, onuň düzümindäki partiýalaryň köpüsiniň daşary we içeri düzümi kesgitleýändigi bilen baglydyr. Parlamentiň syýasatyna lobbiler (häkimiýet wekillerine gizlen täsir etmek ulgamy) hem täsir edip bilýär. Lobbiler zor salmagyň dürli-dürli usullaryny we serişdelerini ulanýarlar, hat-da parlamenti satyn almaga çenli ulanyp, olardan degerli kanunlaryň kabul edilmegini, hökümet sargytlarynyñ ýerleşdirilmegini gazanýarlar. Lobbizm ABŞ-da we Ýewropa ýurtlarynyň köpüsinde çuňňur kök urupdyr Lobbistler-ýokary hak tölenýän gizlin peýdakeşler, bähbitçiler, uly banklaryň, monopoliýalaryň peýdasy üçin aýry-aýry kanunlaryň kabul edilmegini, özlerine ―amatly adamlaryň‖ utuşly wezipelere bellenilmegini gazanýarlar. Prezident respublikasynda döwletiň baştutany , ýagny president parlament tarapyndan saýlanman, saýlawçylar kollegiýasy tarapyndan ýada gös-göni halk tarapyndan saýlanýar. Döwleti dolandyrmaklygyñ bu görnüşinde prezidente giň we köpdürli ygtyýarlyklar berilýär. Prezident respublikasynda hökümet prezidentiň özi terapyndan düzülýär. Ol hökümiýet bolsa parlamentiň öňünde däl-de gönüden-göni prezidente hasabat berýär. Prezident respublikasynda parlament prezident hökümetine ynam bildirmezlik bilen ony iş başyndan aýryp bilmeýär, onuñ tersine prezident belli bir şertlerde parlamenti goýberip bilýär. Prezident respublikasynyň bir mysaly ABŞ-dyr. Amerikanyň prezidenti ABŞ-nyñ içeri we daşary syýasatynyň esasy ugurlaryny kesgitleýär, ýurdy dolandyrýar. Ýerine ýetiriji häkimiýetiň ähli kararlary prezidentiň ygtyýarlygyndadyr. Respublikanyñ garyşyk görnüşine parlament we prezident respublikalarynyñ alamatlarynyñ utgaşmagy, ýagny hökümetiñ prezidentiñ hem parlamentiñ öñündäki jogapkärçiligi häsiýetlidir . Respublikadanyñ garyşyk görnüşinde prezident gös-göni halk tarapyndan saýlanýar şeýle hem prezident hökümeti düzýär we onuň işine gözegçilik edýär. Garyşyk respublikada prezident parlamenti dargadyp bilýär. Garyşyk respublikada parlamentiň hukuklary çäklendirilendir.

**Döwletiñ gurlyşynyñ görnüşleri**

 Döwletiñ gurlyşynyñ görnüşi- bu döwletiñ içki gurlyşyny, onuñ syýasy we territorial bölünişiniñ usulyny häsiýetlendirýän, bütin döwletiñ we onuñ düzüm bölekleriniñ organlarynyñ özara gatnaşygynyñ kesgitlenilişini şertlendirýän döwletiñ görnüşiniñ alamatydyr. Döwletiñ gurlyşynyñ bu düşünjesi bilen merkezde we ýerlerde häkimiýetiñ bölünilişi häsiýetlendirilýär.Şu nukdaýnazardan ugur almak bilen döwletiñ gurlyşynyñ unitary, federatiw we konfederatiw görnüşlerini tapawutlandyrýarlar. Unitar döwlet. Unitar döwlet- bu ýönekeý, bir bütewi döwlet bolup,onuñ düzüm bölekleri adminstratiw- teritoriýal birlikleri emele getirýärler. Şeýle hem ol birliklerde döwlet özbaşdaklygynyñ alamatlary ýokdyr.Unitar döwletde ýokary organlaryñ we kanun çykarmaklygyñ ýeketäk ulgamy bardyr. Ol özbaşdak bolmadyk administratiw-territorýal birliklerden düzülendir. Unitar döwletiñ bir konstitusiýasy we raýatlygy bardyr. Unitar döwlete mysal edip, Türkmenistan, Polşa, Wengriýa, Bolgariýa,Italiýa ýaly döwletleri görkezmek bolar. Federasiýa-döwlet gurluşynyň çylşyrymly görnüşi bolup, ol belli bir derejede döwlet özbaşdaklygyndan hem-de döwletliligiñ beýleki käbir alamatlaryndan peýdalanýan birlikleriñ bir döwleti, döwlet birleşmesini emele getirmegidir. Federasýada iñ ýokary federal organlar we federal kanunçylyk bilen bir hatarda federasiýanyñ subýektleriniñ hem ýokaty organlary we kanunçylygy bardyr. Federasiýalar onuñ subýektleriniň hem merkeziň arasyndaky gatnşyklaryñ esasynda gurulýar. Federasiýalara mysal edip, ABŞ, Awstriýa, Argentina, Braziliýa, Kanada, Malaziýa, Meksika, Rusýa, GFR ýaly döwletleri görkezmek bolar. Konfederasiýa- özbaşdak döwletleriň wagtlýyn birleşmesi bolup, syýasy, ykdysady, harby we ş.m. özara maksatlary amala aşyrmaklyk üçin döredilýär. Konfederasiýanyň her bir agzasy, döwlet özbaşdaklygyny saklap, beýleki döwletler bilen meýletin birleşip, merkeze çäklendirilen ygtyýarlykda,ýagny köplenç ýagdaýda goranyşda, daşary syýasatda, trasportda we aragatnaşykda boýun bolýar. Konfederasiýnyñ özbaşdaklygy şeýle hem merkezi döwlet aparaty we bir bütewi kanun çykaryjy ulgamy ýokdyr.Konfederasiýanyñ mysaly hökmünde , 1776-1787-njy ýyllarda ABŞ, 1848-nji ýyla çenli Şwesariýa, Germaniýa 18151867-nji ýyllarda we ş.m. görkezmek bolar.

**6-njy sapak**

**Demokratiýa. Syýasy partiýalar we syýasy hereketler**

1. **Demokratiýa –halk häkimiýeti**
2. **Partiýalaryň döreýşi. Syýasy partiýalryň alamatlary**
3. **Patiýalanyň görnủşleri we olaryň ỷerine ỷetirỷän işi**
4. **Partiýa ulgamlarynyñ görnüşleri.**

**Demokratiýa –halk häkimiýeti**

Demokratik düzgünler (grekçe demos - halk, kratos - häkimiýet diýen sözlerden gelip çykýar) diktator düzgünlerden soňrak ýüze çykypdyr. Demokratiýanyň watany gadymy Gresiýadyr. Antik demokratiýa Afina döwletinde biziň eýýamymyzdan öňki V asyrda Perikliň dolandyran döwründe özüniň iň ýokary ösüş derejesine ýetipdir.

 Demokratiýa barada özbaşdak temanyň barlygy üçin bu temada biz demokratiýanyň mazmuny alamatlary, aýratynlyklary barada giň gürrüň edip oturmarys.

 Demokratik düzgüniň esasy alamatlary hökmünde şulary görkezmek bolar diýip hasaplaýarys.

 1. Döwlet häkimiýetiň üç şahadan durmagy. Häkimiýet kanun çykaryjy, ýerine ýetiriji we kazyýet häkimiýetine bölünýär. Häkimiýet şahalary biri - birlerini gözegçilikde saklap, kanun boýunça işlemeklige mejbur edýärler. Kanun çykaryjy häkimiýet (parlament) ýerine ýetiriji häkimiýetiň döredilişine gatnaşýar we onuň üstünden gözegçilik edýär. Emma onuň işlemegine päsgel bermeýär. Eger - de ýerine ýetiriji häkimiýet ýaramaz işlese, onda parlament ony dargadýar, täzeleýär. Eger parlament ýaramaz işlese, kanunlary öz wagtynda kabul edip bilmese, onda prezident, käbir ýurtlarda premier - ministr parlamenti ýatyrýar we täze parlament saýlawlaryny belleýär. Ỷokary kazyýet häkimiýeti parlamentiň çykaran kanunlarynyň we hökümetiň çykaran kararlarynyň konstitusiýa laýyk gelişine seredýär. Eger - de olar konstitusiýa laýyk gelmese, şol kanunlary güýçsiz diýip yglan edýär. Häkimiýetiň üç şaha bölünişi Türkmenistanyň Konstitusiýasynyň 4-nji maddasynda görkezilýär. Onda Mejlis kanun çykaryjy häkimiýet, Ministrler Kabineti ýerine ýetiriji häkimiýet we Kazyýet hem kanunlara gözegçilik edýän häkimiýet diýlip görkezilýär.

 2. Aç-açanlyk. Döwlet syrlaryndan başga ýurtda bolup geçýän zatlar, täzelikler, aýratyn hem kanunlar, kararlar, düzgünnamalar we beýleki normatiw aktlar barada raýatlaryň maglumat almaga mümkinçiligi bolmaly. Kanunlaryň we beýleki resminamalaryň adamlara ýetirilip durulmagy Türkmenistanyň Konstitusiýasynyň 5-nji maddasynda bellenilýär. Türkmenistanda döwletiň kanunlary, hökümetiň kararlary we başga döwlet edaralarynyň resminamalary köpçülikleýin habar beriş serişdeleri arkaly adamlara öz wagtynda ýetirilip durulýar.

 3. Adam hukuklaryna sarpa goýulmagy demokratik düzgüniň esasy alamatlarynyň biridir. Demokratik düzgünli döwletlerde raýatlaryň azatlyklary we hukuklary kanunda kepillendirilýär we döwlet tarapyndan gyşarnyksyz ýerine ýetirilýär. Türkmenistanyň Konstitusiýasynyň II bölümi “Adam we raýat: esasy hukuklary, azatlyklary hem - de borçlary diýilip atlandyrylýar. Esasy Kanunymyzyň beýleki bölümlerinde hem adam hukuklaryna degişli maddalar bar. Döwletimiziň aýry - aýry meselelerine degişli kanunlarynyň birnäçelerinde adamyň ol ýa - da beýleki hukuklary görkezilýär. Türkmenistan BMG - niň adam hukuklaryna degişli resminamalaryna goşuldy. Konstitusiýamyzda BMG - niň “Adam hukuklary baradaky Jarnamasynda” görkezilen hukuklar doly beýanyny tapdy.

“Türkmenistan ösen bazar ykdysadyýetli dünýewi, hukuk döwlet bolmalydyr. Meniň öz öňüme goýan baş maksadym – adamyň hukuklaryny we azatlyklaryny goramakdan, kanunyň hemmeler üçin deň we hökmany bolmagyny üpjün etmekden, ösen, ýokary düşünjeli jemgyýeti gurmakdan ybaratdyr” diýip Hormatly Prezidentimiz Gurbanguly Berdimuhamedow belläp geçýär.

 4. Kanunyň rüstemligi, ýagny ýokary tutulmagy, döwletiň, guramalaryň, edaralaryň, kärhanalaryň, her bir adamyň kanun boýunça ýaşamagy hem demokratik düzgüniň esasy alamatlarynyň biridir. Kanun boýunça ýaşalsa, ýurtda tertip - düzgün gowy bolýar. Adamlar biri - birlerini hormatlamaklygy öwrenýärler. Wezipeden peýdalanmaklyk, parahorluk ýaly ýaramaz hadysalar seýrek bolýar.

 5. Erkin metbugatyň bolmaklygy. Erkin metbugat döwlet edaralaryny, guramalaryny, aýratyn hem wezipeli adamlary kanun boýunça dogry işlemäge mejbur edýär. Emma garaşsyz metbugat metbugatyň ýolbaşçylarynyň, galamgärleriň ynsaplylygyny, ýazýan, aýdýan zatlary üçin jogapkärçiligini talap edýär. Döwlet jogapkärsiz metbugatyň, galamgärleriň ýaramaz işleriniň öňüni almak üçin ýörite kanunlary döredýär. Şol kanun bozulan ýagdaýda kanuny bozany maddy hem - de ahlak zyýany üçin jogapkärçilige çekip bolýar. Jogapkärçiligiň pes ýerinde garaşsyz metbugatyň bigünä adamlary garalamak, birek - birekden öç almak, dawalaşmak ýaly ýaramaz maksatlar üçin hem ulanylmagy mümkindir.

 6. Ikipartiýalylyk ýa - da köppartiýalylyk partiýalary ýaryşyp, bäsleşip işlemeklige itekleýär. Taryhy tejribäniň görkezişi ýaly, ikipartiýaly sistema has netijeli işleýär. Eger - de partiýalar örän köp bolsa saýlawçylara, olaryň maksatnamasyna düşünmek, maksatnamalary aýyl - saýyl etmek, tapawutlandyrmak, haýsy partiýa üçin ses berjekdigini anyklamak kyn bolýar. Olaryň köplügi jemgyýetdäki meseleleri çözmek üçin ylalaşyga gelmekde kynçylyklary döredýär.

 7. Saýlanylýan döwlet edaralaryna saýlawlaryň alternatiw bolmagy. Demokratik düzgünlerde döwletiň saýlawly edaralaryndaky her bir ýer üçin birnäçe dalaşgär göreşýär. Bu ýagdaý mynasyp adamlaryň döwlet işine geçmegine ýol açýar.

**Partiýalaryň döreýşi. Syýasy partiýalryň alamatlary**

Syýasy sahnada dürli syýasy güýçler hereket edýärler, olaryň käbiri öz bähbitleri ugrunda açyk göreşýärler, käbiri bolsa gizlin hereket edýärler. Syýasy sahnada hereket edýän syýasy güýçleriň has täsirlisi partiýalardyr. Toparlaýyn we indiwidual bähbitleri öňe sürmeklikde hem-de wekilçilik nukdaýnazaryndan syýasy partiýalar raỷat jemgyýetiniň esasy alamaty bolup çykyş edýärler. Syýasy güýçler raỷat jemgyýetinde döräp, onuň toparlarynyň bähbitlerini añladyp, döwlet bilen raýat jemgyýetiniň arasynda birikdiriji köpri bolup hyzmat edýär. Häzirki zaman düşünjesinde syýasy partiýalar XIX asyryň II-nji ýarymynda döreýärler. Partiýa adalgasynyñ özi bolsa (Part-haýsydyr bir zadyň bölegi syýasy) partiýalaryň döremeginden öňem ulanylypdyr. Alym M. Weber taryhy prosesde partiýalaryň syýasy institut hökmünde döremegini üç döwre bölüpdir: 1. Partiýalaryň aristokratik toparlar hökmünde ýaşamagy. 2. Partiýalaryñ syýasy klublar hökmünde ýaşamagy. 3. Häzirki zaman köpçülikleýin partiýalar. XVII asyrda Angliýada korolewa Ýelizoweta Týudoryň ölüminden soň, onuñ özünden soň gös-göni mirasdary bolmanlygy sebäpli tagt ugrundaky jedeller başlanýar. Şol jedelleriň netijesinde bolsa dürli-dürli syýasy güýçler döräp başlaýär. Ýakow I Stýuart (1603-1625) we Karl I Stýuart (16251649) tagt ugrynda özara göreş alyp barypdyrlar. Olar öz häkimiýetleriniñ ―hudaý tarapyndan‖ berlendigi hakyndaky pikire daýanypdyrlar hem-de ol häkimýeti hiç kimiň çäklendirip bilmejekdigine ynanypdyrlar. Ýöne iňlis jemgyýetinde beýle pikire hemmeler uýmandyrlar. 1628-nji ýyldan tä 1640-njy ýyllar aralygynda Beýik Britaniýada parlament ýuwaş-ýuwaşdan ýaşamagyny bes edýär. Netijede iki sany partiýa döreýär. Olaryň biri korol häkimýetini gorap çykyş edýän-―kowalerler‖ partiýasy, olar Angliýanyñ häzirki konserwator partiýasynyñ düýbini tutujylardyr, ikinji partiýa bolsa ―togalak kelleliler‖ partiýasy, olar Angliýanyň häzirki liberal partiýasynyň düýbüni tutujylar bolup durýarlar. Togalak kelleliler partiýasy parlament dolandyryş formasyny goldapdyrlar we buržuaziýanyň hem-de täze dörän baýlaryñ bähbitlerini gorap çykyş edipdirler. Dürli toparlaryň bähbitleriniň biri-birinden tapawutlanmagy netijesinde partiýalaryň ilki başdaky umumymilli bähbitleri, toparlaryň bähbitlerini goraýan mehenizm bilen çalşylýar. Partiýalaryñ emele gelşi hakynda M. Weber tarapyndan ýüze çykarylan üç döwrüñ üçüsi hem diňe iňlis partiýalary- ―wigiler‖ (liberal) we ―toriler‖ (konserwatiw) geçdiler. Beýleki ýurtlardaky syýasy partiýalaryň taryhy birneme gysga. Mysal üçin, ABŞ-nyň Demokratik partiýasy XIX asyryň 1-nji ýarymynda, ýagny 1828-nji ýylda resmileşdirilýär. Ol partiýa ilki dörände günorta plantatorlaryň we söwda, bank toparlarynyň bähbitlerini gorapdyr. Demokratik partiýa ABŞ-yň 3-nji prezidenti T. Jefferson ýolbaşçylyk edipdir. Demokratik partiýa özüniñ ideologik ugry boýunça nusgawy liberal partiýa bolupdyr, ýagny olar häkimýetiñ raýatlaryñ

durmuşyna gatnaşygyny çäklendirmeli diýen nukdaý nazardan ugur alýarlar. Ýöne XX asyryň ortalaryna çenli partiýanyň filosofiýasy üýtgedi. Eýýäm Ruzweltiň (1933-1945ý.), L. Džonsonyň (1963-1969ý.) döwürlerinde demokratlar jemgyýetçilik durmuşynda döwletiň raýat jemgyýetiniň işine gatyşmagynyň çäklerini giňeltdi, döwletiň ugrukdyryjy wezipesini şeýle hem döwletiň sosial dawalaryñ öňüni almaklyk, jemgyýetdäki bähbitleriň deñagramlylygyny saklamak ukubyny güýçlendirdiler. ABŞ-yň ikinji partiýasy – respublikan partiýa 1854-nji ýylda prezident A.Linkolynyň (1861-1865ý.) gönüden-göni gatnaşmagynda döredildi. Ol ilki dörände ýurduň kapitalistik ösüşiniň tarapdarlaryny birikdirdi we demirgazygyň senagat buržuaziýasynyň bähbitlerini öňe sürdi. Bu partiýanyň ideologik doktrinasy döwletiň raýat jemgyýetiniň işine goşulmagynyñ çäklendirilmekligini, salgytlaryñ azaldylmagyny talap etmekden durýar. Häzirki zamanda Amerikanyň iki partiýasy hem mümkin boldugyça adamlaryň giň köpçüliginiň bähbitlerini beýan etmäge çalyşýarlar. Syýasy partiýanyň ilkinji alamaty, ýagny umumy bähbitleri öñe sürýän her bir topara partiýa diýip bolmaýar. Amerikan alymlary Dj. Lapalambara we M. Weýner özleriniñ ―Syýasy partiýalar we syýasy ösüşler‖ diýlip atlandyrylýan işinde, syýasy partiýalary beýleki syýasy guramalardan, hereketlerden tapawutlandyrýan birnäçe alamatlary ýüze çykarypdyrlar. Olar syýasy partiýlaryň dört alamatyny tapawutlandyrdylar: - partiýa – adamlaryň uzak wagtlap birleşýän guramasydyr. Bu garamanyň uzak möhletliligi ony fraksiýadan, kiçi birleşmelerden tapawutlandyrmaga mümkinçilik berýär; - onuñ häkimiýet bilen yzygiderli aragatnaşygy üpjün edýän guramalarynyň bolmagy;

 partiýanyň esasy maksady häkimiýeti ele almakdyr; - halk tarapyndan goldanylmagy.

**Patiýalanyň görnủşleri we olaryň ỷerine ỷetirỷän işi**

Syýasy partiýalar örän köpdürli, şonuň üçin olary tipleşdirmek şertleýindir. Syýasy partiýalaryñ häzirki zamanda umumy kabul edilen we has şowly klassifikasiýasy M. Dýuwerže degişlidir. Ol partiýalary onuñ içki durmuşynyň gurluşyna we düzümine esaslanyp bölüpdir. M. Dýuwerže kadrlar hem-de köpçülikleýin partiýalary ýüze çykarypdyr. M. Dýuwerženiñ kadrlar partiýasy enmek saýlaw hukugy çäklendirilmänkä döräpdir. Ýapyk syýasy giňişlikde kadrlar partiýasy häkimlik ediji synplaryň, ilki bilen buržuaziýanyň syýasy bähbitlerini goraýan serişde bolupdyr. Olaryň maksady saýlawlarda ýeňmek, şonuň üçin olar öz agzalarynyñ sanyny köpeltmäge çalyşman, eýsem saýlawçylara täsir edip biljek elitalary birleşdirmäge synanşypdyrlar. Kadrlar partiýasynyň esasy düzüm bölekleri komitetlerdir. Olar territorial prinsipler boýunça döredilýär we agzalarynyň sany köp bolmaýar. Komitetleriň esasy wezipesi saýlawdan öňki kompaniýalary gurnamak we geçirmek. Komitetleriň agzalary häkimýet organlaryna saýlawlar üçin dalaşgärleri saýlaýarlar we olar hakyndaky jemgyýetçilik pikirini öwrenýärler. Komitetleriň işi saýlawlardan öň has işjeñleşýär, saýlawlardan soňra bolsa olaryñ işi gowşaýar. Komitetler awtonom ýagdaýynda, olar birbiri bilen örän gowşak gatnaşykda bolýarlar. Komitetleriñ ähli işleri wezipä hödürlenilýän dalaşgäriñ daşynda jemlenýär, şeýle prinsiplerde gurnalan partiýalarda agzalyk tölegleri yzygiderli töleýän agzalyk guramalary ýok. Hut şu boldsa Dýuweržä olary ―kadr partiýalary‖ diýip atlandyrmaga esas berýär.

 Köpçülikleýin partiýalar ähliumumy saýlaw hukugynyň girizilmegi bilen döreýär. Bu partiýalar köpçülikleýin häsiýete eýe bolan, täze tipli partiýalardyr. Köpçülikleýin partiýalaryň ilkinji guramalary territorial we önümçilik prinsipi boýunça guralýar. Ýöne komitetlerden tapawutlykda olar täze agzalar üçin açyk bolýarlar. Ondan başgada köpçülikleýin partiýalaryň ilkinji guramalary öz agzalarynyñ sanyny köpeltmäge çalyşýarlar. Bu hem partiýanyň tölegleriñ hasabynda ýaşaýanlygyna şaýatlyk edýär. M.Dýuwerže köpçülikleýin partiýalaryň üç görnüşini ýüze çykarypdyr: sosialistik, kommunistik, faşistik. Günbatar jemgyýetiniň ykdysady, medeni, sosial gurşawlarynda üýtgeşmeleriň netijesinde amerikan syýasaty öwrenijisi Dž. Sortory Dýuweržiniň klasifikasyýasynyñ üstini ýene bir täze partiýa bolan- saýlawçylar partiýasy bilen doldurýar. Saýlawçylar partiýasy hiç hili ideologiýa bilen bagly bolmadyk, umumy milli bähbitleri goramaga çalyşýar. Şeýle partiýalara ýewropanyň sosial demokratik we ABŞ-nyň respublikan partiýasy degişlidir. Dýuweržiniň klasifikasyndan başgada Sortorynyň klasifikasiýasy bar. Ol partiýalary ―Dolandyryjy‖ we ―oppazision‖ partiýalara bölýär. Dolandyryjy partiýa – bu saýlawda üstün çykan we öz hökümetini döreden partiýadyr. Oppazision partiýa – saýlawlaryň netijesinde häkimýet wezipelerini amala aşyrmak mümkinçiliginden mahrum bolan partiýa ýa-da partiýalar birleşmesidir.

**Partiýa ulgamlarynyñ görnüşleri.**

 Bize belli bolşy ýaly syýasy partiýalar dürli gatlaklaryň we synplaryň bähbitlerini goramak üçin döreýärler. Partiýalaryň mukdary jemgyýetdäki sosial, ykdysady, medeni gatlaklaryň derejesine baglydyr, ýagny ol gatlaklaryñ sany näçe ýokary bolsa, şonça-da ol jemgyýet köppartiýalydyr. Şeýlelikde her partiýa bir sosial toparyň bähbitlerini goraýar.

 Syýasy partiýalaryň we olaryň arasyndaky gatnaşyklaryň jemi partiýalaryñ ulgamyny emele getirýär. Partiýa ulgamlaryny mukdar we hil çäkleri boýunça tapawutlandyryp, bir partiýaly, iki we köp partiýaly ulgamlara bölýärler. Bir partiýaly ulgamda döwlet häkimýetinde ýeke-täk partiýa bar, adatca seyle ulgam totalitar ya-da awtoritar düzgünli jemgyýetlere hasiyetlidir. Iki partiyaly ulgamda partiyalaryn sany birnace, yone olaryn iksi has tasirli bolyar. Bu ulgam durnukly hokumeti doretmage mumkincilik beryar. Seyle hokumet jemgiyetde cunnur owrulisikler gecirmage ukyplydyr. Iki partiyaly ulgamyñ nusgawy mysaly hokuminde Beýik Britaniýany gorkezmek bolar. Yurtda hakimiet basyna leyboristik we konserwatiw partiyalar gezeklesip gecyar. Kop partiyaly ulgamda yurdun syyasy durmusynda kop ya-da iki partiya işjeñ rol oynayar. Partiyalaryn koplugi sosial bahbitlerin cylsyrymlydygyny gorkezyar. Seyle ulgam mydama ylalaşygyn (kompromis) gozleginde bolyar, ýagny bu ýerde partiyalaryn hic birinin artyk syyasy hakimiyeti yok. Kop partiuyaly ulgamlara günbatar yurtlary giryar. Olarda ykdysady, milli, dini we ideologiya ayratynlyklary partiyalaryn koplugini doredyar. Mysal ucin: Italiyada- 14 partiya, Gollandiyada-12 partiýa, Swessiyada-30 partiýa, Daniyada-30 partiýa, Norwegiyada-bas we ondan-da kop partiyalar bar. Partiya ulgamlary partiyalaryn syyasy agramy boyunca tapawutlandyrylyar. Syyasy partiyalaryn jemgyýetdäki orny, olaryn dowlete we jemgiyete tasiri birmenzes daldir. Jemgiyete we hakimiyete yetiryan syyasy tasirinin möçberi partiya ulgamynyñ icki gatnasyklarynyn hasiyetini kesgitleyar. Partiyalaryn syyasy tasiri uc alamatdan ybaratdyr: - partiyanyn agzalarynyn sany; - ona ses beren saylawcylaryn sany; - partiyanyn saylawda alan deputat ýerleriniñ sany; Syyasy ―agramy‖ boyunca partiyalaryn dört sany tipi bar:

1. Maẑoritar partya- yagny mandatlaryn absolyut koplugini gazanan we oz syasy maksatnamasyny amala aşyrmaga hukuk gazanan partiya.

2. Mazoritar cagyrlyşly partiya, yagny hakimiýet basyndaky partiya calyssa maẑoritar çagyrlyşly partiiya saylawda yenmage ukyply.

 3. Dominirleji partiya, yagny deputat yerlerinin otnositel koplugini gazanan partiya.

 4. Minoritar partiya, yagny mandatlaryn az sanyny gazanan partiya. Partiyalaryn jemgiyetcilik durmusundaky roluna we ornuna dusunmeklik ucin onun ýerine ýetirýän wezipelerini cykarmak hokman. Hazirki zaman sertlerinde syyasatnamacylar tarapyndan partiyanyn su asakdaky görnüşlerini tapawutlandyrýarlar: 1. Raýatlaryñ sosiýal syyasy anynyn doremegi we olaryñ bahbitlerinin birligi netijesinde birikmekligi. 2. Jemgiyetin yasayan syyasy we sosial-ykdysady yagdayyny kopculige dusundirmek. 3. Hakimyet ugrundaky gorese gatnasmak we dowletin isinin maksatnamasyny duzmek. 4. Parlamentde partiýa birleşmesiniñ doredilmegi. Ol partiya bilen hakimyet organlarynyn arasyndaky araçy hokmunde bolýar. 5. Beyleki partiyalar bilen gatnasmagyn formalaryny we düzgünlerini islap duzmek. 6. Dowlet organlaryna oppozisiya doretmek. 7. Dowlet apparaty, kärdeşler arkalaşyklary, jemgiyetcilik guramalary ucin kadrlary tayyarlamak we one surmek. 8. Yaslary işjeñ syyasy, sosial- yksdysady islere cekmek. Häzirki zamanda syýasy partiýalar jemgyýetiñ syýasy ulgamynda uly rol oýnaýarlar.

8-nji sapak

Syýasy konflikt wekonsensus

Konflikt düşünjesi häzirki wagtda iň bir ýaýran düşünjelere degişidir. XX asyr syýasy abadançylykdan örän daş ýagdaýda gutardy. Onda iki jahan urşy hem ýüzlerçe regional we raýatlyk uruşlaryň adamzat taryhynda masştaby we tizligi boýunça henize çenli görülmedik 80 köpräk rewolýusiýa bolup, munda dünýä düzgünlerini we adamlaryň arasyndaky gatnaşyklaryň sistemasyny başgaça gurmak maksady bilen ugrunda sosial-syýasy güýçler çaknyşdylar.

Adamzat jemgyýetiniň ähli durmuşy gapma-garşylyklardan düzülen. Olar bilen adamlar öz gündelik hereketlerinde elmydama çaknyşmaly bolýarlar. Jemgyýetiň gatlaklara, gyzyklanma toparlara bölünmegi gapma-garşylygyň, çylşyrymly düzümleriň ýüze çykmagyna getirýär.

Syýasy gatnaşyklar ulgamy hem bu kadadan çykanok. Onuň mazmuny dürli toparlaryň bähbitleriniň, syýasy institutlaryň we guramalaryň arasynda emele gelýän gapma-garşylyklar bilen kesgitlenýär. Gapma-garşylyklar bu syýasy prosesde biri-biri bilen baglanyşykly, biri-birini dolandyrýan, syýasy ulgamyň ösüşiniň we hereket etmeginiň çeşmesi bolup hyzmat edýän ugry boýunça biri-biriniň ters bolan garaýyşlarynyň özara hereket etmegidir. Gapma-garşylyklar dawalar bilen aýrylmaz baglanyşyklydyr.

Dawalar elmydama adamlaryň durmuşynda bolup, onuň taryhy prosesiň çylşyrymlaşmagy, tradision jemgyýetde post-industrial jemgyýet geçiş durmuş-syýasy dawalaryň ýaýrawyny we güýjüni hasam ulaltdy. Bu gatnaşykda soňky on ýyllyklar hasam görkeziji bolup durýarlar, sebäbi dünýäniň köp ýurtlary öz ykdysady we syýasy gurluşlary çalt depginde özgertmegi başardylar.

Konfliktler köpdürlidir we sosial guramanyň her bir derejesinde: zähmetkeşler kollektiwden başlap, tutuş döwlet derejesinde çözülip bilner.

 Syýasy bähbitleriň özi nämedir? Giň manyda munuň özi, ozaly bilen, döwlet baradaky, döwlet häkimiýeti baradaky bähbitlerdir.

 Syýasy konfliktli gatnaşyklarda döwletara konfliktleri görnükli orny tutýarlar, olar ýaragly konfliktler hem, ýaragsyz konfliktler hem bolup bilerler. Ýaragly döwletara konfliktleri yglan edilen ýa-da yglan edilmedik ýerli uruşlarda ýüze çykýarlar. Ýaragsyz döwletara konfliktlerine döwletiň ykdysady bähbitleriniň bozulmagy bilen baglanyşykly “gümrük uruşlaryny”, “maliýe uruşlaryny” degişli etmek bolar.

**Syýasy konfliktleriň derejeleri.**

**Konfliktleriň derejeleriniň dürli görnüşleri:**

1. Makrodereje. Konflikte tutuş jemgyýet çekilip, ol iki gapma-garşy toparlara bölünýär: jemgyýeti özgertmegiň tarapdarlaryna we garşydaşlaryna. Beýle gapma-garşylyk obýektiw häsiýete eýedir, sebäbi jemgyýetde elmydama bar bolan ulgamyň saklanmagynda ýa-da onuň üýtgemeginde gyzyklanýan durmuş gatlaklar bar.
2. Megodereje. Bu derejede konflikt dolandyryş synplaryň arasyndaky göreş hökmünde ýüze çykýar. Makroderejä garanyňda, bu ýerde konflikt edýan taraplar öz ýagdaýlaryna düşünýärler, taraplaryň her haýsy ony dürli usullary ulanyp, öz bähbitlerine çözmklige çemeleşýärler.
3. Mikrodereje. Konflikt ýapyk, täsirli durmuş toparyň – dolandyryjy toparyň içnde ýüze çykýar. Bu konflikt birinji ikisinden kän üzňe däl, emma bu ýerdäki göreşiň netijesi – elitanyň içindäki gapma-garşylygyň çözülişi köp derejede jemgyýetiň ösüşiniň perspektiwalaryny kesgitleýär.

Konflikt derejeleriniň birnäçe başga görnüşleri hem bar. Jemgyýetiň gurluşyna laýyklykda konfliktler indiki ýagdaýlarda emele gelýär:

* şahsyýet derejesinde;
* şahsyýetleriň arasyndaky dereje;
* toparlaryň derejesinde;
* uly ulgamlaryň derejesinde;
* jemgyýetiň synplara we gatlaklara bölünmeginiň derejesinde;
* tutuş jemgyýetiň derejeisnde.

Birinji bölünişik has global häsiýete eýe bolup, ol beyleki derejede ýüze çykýan konfliktleriu ownuklanok. İkinji jemgyýetçlik-syýasy gatnaşyklaryň başga bir tarapyndan baryp, sahsyýetleri, toparlary, ulagmlary, gapma-garşylyklary aýratyn bölüp görkezýär. Bu bölünişikleriň her haýsy jemgyýetdäi konfliktiň ornuna düşmeklige mümkinçilik berýär. Ähli konfliktler özara baglanyşykly bolup, islendik syýasy hadysada elmydama konflikt bardyr.

***Dürli syýasy konfliktlerde konfliktiň kabul edilişinde iki çemeleşmäni yzarlamak bolýar:***

1. Konflikte gapma-garşylygyň ösüşiniň iň soňky tapgyry hökmünde garalýar. Soňra çözülýär we bu tapgyrda düýpli özgertmeleriň bolmagy ähtimal.
2. Konfliktiň aňyrsynda göreşýän taraplaryň ylalaşyksyz gapma-garşylygy bolmadyk, bäbitleriň çaknyşmagy hökmünde garalýar.

Konflikti çözmegiň esasy şerti – ony ýüze çykarmadyr. Dawa ýüze çykarylýar, çäklendirilýär we güýçleriň, bähbitleriň ýetilen deňagramlylygyny üýtgetmezlik üçin onuň ösüşine gözegçilik girizilýär.

Konfliktleri çözmeklige iki esasy usul ulanylýar – zor salma we zor salmasyzdan usullary. Ýapyk jemgyýetler üçin birinji häsiýetli bolup, gapma-garşy taraplaryň arasyndaky dawalar bir tarapyň ýok edilmegi bilen çözülýär.

Açyk, demokratik jemgyýetler üçin konfliktiň zorluk ulanmasyzdan çözülmegi mahsus. Meselem, ABŞ-nyň syýasy durmuşyna mahsus usullaryň biri ol hem garşydaş güýçleri bölmek bilen, konflikti aşaky, pesräk derejä geçirmek. Konflikti çözmegiň ýene-de bir görnüşi-de hem garşydaşlaryňy bitaraplaşdyrmak, ýagny garşy toparlaryň şygarlaryny, pikirlerini ulanmak, toparyň ýolbaşçylaryny syýasy kararlaryň kabul edilmegine çekmek.

***Konflikti çözmekligiň şertleri we usullary. Kampromis düşünjesi. Konsensus.***

Konfliktleri ýeňip geçmegiň eýsem ýollary nähili?

Konfliktiň çözülmeginiň özi proses bolup, ol öz-özünden amala aşyrylyp biler, şonda konfliktiň predmetiniň özi özakymlaýyn ýitip gidýär, ýa-da konfliktleşýän taraparyň biriniň ýa-da ikisiniň-de düşünjeli, belli maksatly işiniň netijesinde amala aşyp biler.

Bitaraplaýyn ýa-da özara eglişikler esasynda iki tarapyň hem makullanýan ylalaşygyny gazanmak barada taraplaryň edýän işiniň syýasy konfliktleriň düşünjeli çözülmegi üçin norma bolup durýandygyny ýaşaýyş praktikasy görkezýär. Gürrüň kompromisleri (ylalaşyklary) gazanmak üçin ylalaşyjylyk kadalary hakynda barýar.

Häzirki wagtda konfliktleýin taraplaryň pozisiýalarynyň ylalaşmagyna mümkinçilik berýän zatlaryň biri hem toparlaýyn gymmatlyklardan indiwidual gymmatlyklara göçmegidir:

1. Konfliktleriň esasynda ýatan taraplaryň hakyky bähbitlerini dogry kesgitlemek;
2. Konflikti çözmek üçin üçünji sudy gözlemek;
3. Garşydaşyň ähli problemalary parahatçylyk ýoly bilen çözmek islemese, ähli güýçleriňi ýygnamaly we jemläp oňa şeýle ýagdaýda bolup biläýjek netijeleri görkezmeli;
4. Gepleşiklere diňe iki konfliktleriň taraplary däl, eýsem konfliktli ýagdaýdan çykmak üçin goşmaça wariantlary almaga mümkinçlik berýän, mümkinçilik boldugyça köp taraplary çekmeli;
5. Diňe bir garşydaşyň hereketlerine we meýillerine däl, eýsem soýuzdaşlarynyň hereketlerine özüňki we garşydaşyň tarapdary hökmünde üns bermeli.

***Emele gelen konflikte optimal baha bermek üçin:***

1. Konfliktli prosesiň parametrine esaslanyp, bolup geçýän wakalar boýunça konflikte gatnaşmaýanlar boýunça hasapanama bermäň, konfliktiň predmetiniň aýratynlyklary barada, onuň ýitiliginiň derejesi barada obýektiw hemme taraplaýyn informasiýalaryň bolmagy gerek;
2. Kime şu konflikt bähbitli diýen esasy soraga jogap tapmaly. Bu konfliktiň içki sebäplerine onuň geljekki wakalaryň dowamyna mümkin bolan ösüşine düşünmäge mümkinçilik berýär;
3. Şol wagtky ýagdaýyň durnuksyzlaşmagyna we üýtgemegine getirip biljek ekstremizmi ýok etmeli;
4. Garşylykly taraplaryň bähbitlerini görkezýän pressanyň analizi.

Konflikti kadalaşdyrmagyň iň bir giň ýaýran takyk usullarynyň biri hem sosial konfliktleri institutlaşdyrmak (mümkin bolan komitetleri, sowetleri, komissiýalary döretmek) metodydyr. Şu metod konflikte gatnaşyjylaryň arasyna üzňelik salan talaplary düzgünleşdirmäge kömek edýär.

Syýasy krizis döwründe konsesusy gazanmak başartmasa onda onuň çözülmesiniň ýeke-täk serişdesi aýratyn (adatdan daşary) ýagdaýy girizmekdir. Adatdan daşary ýagdaýynyň girizilmeginiň maksady jemgyýetçilik tertipde düzgüni we raýatlaryň howpsuzlygyna häkimiýetiň işjeň organlary: ýaragly güýçleri, kanunyň ýerine ýetirilişine seredýän organlaryň güýçlendirmek ýoly bilen üpjün edilýär. Ýöne adatdan daşary ýagdaý syýasy krizisiň doly çözülmegini aňladýar.

 Mälim bolşy ŷaly konflikt bu taraplaryň arasynda gapma-garşylylykly özara bähbitleriň, pikirleriň, garaŷyşlaryň, pozisiŷalaryň çaknyşmagydyr. Iki taraplaŷyn, üç taraplaŷyn ŷa-da köp taraplaŷyn gatnaşyklaryň arasynda ŷüze çykŷan düŷpli agzalalyk, adatdan daşary çylşyrymly ŷagdaŷlar we söweş (uruş) howpuny salŷan jedeldir.

***Halkara konflikti*** halkara syŷasy gatnaşyklaryň aktual meseleleriniň biridir. Halkara konflikti diňe bir nazary taŷdan esasy mesele bolman eŷsem amaly taŷdan hem möhüm meseledir. Bilişimz ŷaly taryhyň dowamynda ŷurtlaryň we döwletleriň arasynda ŷüze çykan dürli dawa-jenjeller (konfliktler) umumadamzat jemgyŷetçiliginiň ösüşi bilen birlikde dowam edip gelendir. Şol sebäpli ŷurtlaryň arasyndaky konfliktiň bahasy (ähmiŷeti) adamzat nesli üçin ŷeterlik derejede zyŷany ŷokarydyr. Ahli konfliktler bular ŷaly elhençlige eltmän biler, ŷöne onuň howpunyň güŷjemegi esasynda islendik wagtda urşuň döremegine getirip biler. Muny göz öňüne tutsak dünŷa syŷasatynda şuňa meňzeş konfliktleriň çözgüdini tapmaklyk hem-de onuň tutŷan ornuny wezipesini (roluny) düşunmeklik üçin halkara konfliktine nazary taŷdan akyl ŷetirmek örboŷuna galŷar.

Käbir syŷasaty öwrenijiler halkara sistemasynda halkara konfliktleri bidüzgünçilik hadysalary hökmünde görŷärler. Ŷagny halkara syŷasy gatnaşyklaryň kadaly alnyp barylŷan ylalaşykly hereketiniň bozulyşy ŷaly.

Dürli-dürli döwletleriň arasynda wagtal-wagtal konfliktleriň ŷüze çykyşyna görä, syŷasy ŷagdaŷ dowam edŷär. Elbetde bu ŷerde halkara konfliktleriň döreŷşi barad sorag ŷüze çykyp biler. Günbatar syŷasatynda halkaryň arasyndaky konfliktiň döremegine eltŷän birnäçe esasy sebäpler bar. Mysal üçin ŷarag meselesi sebäpli ŷüze çykŷan kofliktler, krizisiň ösüşi sebäpli ŷüze çykŷan meseleler. Bular esasan döwletleriň aŷratyn milli bähbitlerini öňe sürmegi netijesinde ŷüze çykŷar. Marksistik taglymatynda bolsa millilik häsiŷeti kabul edilmeŷär, olar synplaryň bähbitlerine daŷanŷandyrlar.

Halkara konfliktleriniň has umumy sebäpleriniň biri hem ideologik göreşiň alnyp barylmagy, erkin pikiriň ŷaŷradylmagynyň ŷolunda mälim bolan päsgelçilikler mejbury hereketlere mümkinçilik döredŷär. Ŷaňky aydylan beŷanatlar II jahan urşy tamamlanandan soň Dünŷäniň bir-birine gapma-garşylykly iki syŷasy ulgama bölünen döwründe ŷüze çykan şertlerdir.

**Halkara konflitleriň görnüşleri:** Islendik halkarakonfliktiň öz belli bir wagty bardyr. Ŷagny halkara konflikt belli bir wagtda döreŷär, yzygiderli bolup geçŷan ösüş döwri bolŷar we özüniň logiki tamamlaŷjy döwri bolŷar.

Kanadaly syŷasatçylar, halkara konfliktiň ösüş hereketiniň görnüşine we ŷokary derejelilgine baglylykda 7-ä bölŷärler. Bulara gönükdirmek, garşy durmak, duşmançylyk, biri-brinden daşalaşdyrmak, egilişik, düzgüne salmak, hyzmatdaşlyk görnüşleri degişlidir. Şonuň birlikde ŷaňky aŷdylanlar döwletleriň ŷa-da ŷurtlaryň arasyndaky ŷüze çykan ŷagdaŷlary aŷdyňlaşdyrŷarlar.

Krizis üçe bölünŷär. a) krizis ŷüze çykmazyndan öňündäki ŷagdaŷ, b) krizisiň dowam edŷän wagty, ç) krizisden soňky ŷagdaŷlar. Konfliktiň ŷaŷbaňlandyrylan ŷagdaŷy hem üç görnüşe eŷedir. 1) mobilizasiŷa (harby ŷagdaŷa geçirme) 2)goşulyşmak 3) jezalandyrmak (temmi bermek) ŷaly fiziki hereketleri öz içine alŷar. Werbalnyŷ (dilden aŷdylan) hereketleriň görnüşleri: haŷbat atmak (угроза), ŷaramaz endikler (негативное повидение). Neŷtralnyŷ (oňyn) ŷagdaŷ konfliktiň ösüşini aradan aŷyrmak üçin esasan konsultasiŷa we kommentariŷalara daŷanŷardyr. Hereketiň ŷene bir görnüşi bolsa krizisiň we konfliktiň ösüşini aradan aŷrmak üçin – hyzmatdaşlyk etmek- demoblizasiŷa (parahatçylyk halyna geçirmek), boŷun alan sözüňi ŷerine ŷetirmek, öwezini dolmak, ŷaraşyga çagyrmak, ylalaşmak eglişik etmek ŷaly ŷokary hilli fiziki häsiŷetleriň elemnetlerini öz içine alŷar. Esasan üç sany aŷratyn hereketler bardyr: Olar: a)Konfliktnyŷ, b)neŷtralnyŷ, ç)kooperatiwnyŷ görnüşlere eŷedir. a) Konfliktnyŷ hereket: obŷekte duşmançylyk hereketi gönükdimek. b) Neytralnyŷ hereket: konflikte gatnaşyjylayryň arsyndaky iki tarapyň hem hereketini goldamak. ç) Kooperatiwnyŷ hereket: hereket edŷän obŷekti pozitiw hasiŷetli hökmünde görmek.

Halkara guramalary we birleşmeleri , döwletleriň, partiýalaryň, jemgyýetçilik hereketleriniň daşary syýasy işini, halkara gatnaşyklaryny öwrenýän syýasy barlaglar oblasty. Şeýle hem ol uruş we parahatçylyk problemalaryny, halkara konfliktleriň öňüni almak we sazlamak, täze dünýä tertibini formirlemek problemalaryny öwrenýär.

yýasatdaky zorluksyzlyk taglymatynyñ asyl manysy dawalary (konflikt) çözmekde we dawaly meseleleri sazlamakda ynsanperwerligiñ we ahlagyň esasynda hereket edip, güýç ulanmazlykdadyr.

**9-njy sapak**

**Halkara syýasy gatnaşyklar.**

1. Halkara gatnaşyklary barada düşünje.

2. Umumadamzat, global meseleler (problemalar). Halkara guramalar. Diplomatik gatnşyklar.

3. Halkara gatnaşyklar sistemasynyň elementleri maksady we derejeleri. Türkmenistanyň halkara gatnaşyklar ulgamyndaky orny.

Halkara gatnaşyklaryň düýp manysy. Döwletiň daşary syýasatynyň ýörelgeleri.

4. Halkara konflikti, onuň manysy, dünŷä syŷasatyndaky orny we roly.

Halkara gatnaşyklary – bu halkara hukugynyň subýektleriniñ arasyndaky syýasy, ykdysady, söwda, ylmy-tehniki, harby, medeni we beýleki ugurlary öz içine alýan gatnaşyklardyr. Aýratyn garaşsyz döwletleriň territoriýasynyñ çäklerinde, garamagynda ýa-da ygtyýarlygynda bolman, bu gatnaşyklar hereket edýärler (amala aşyrylýarlar) we kämilleşýärler.

Halkara gatnaşyklar iki, birnäçe ýa-da dünýäniň ähli döwletleriniň ünsüni özüne çekip bilýär. Iki, birnäçe ýa-da köp halkara, hökümetara guramalaryñ şeýlede öz erkinligi, garaşsyzlygy we özüniñ hususy döwlet gurluşyny döretmek ugrunda göreşýän halklaryň we milletleriñ dykgatyny ( ünsüni,) özüne çekip bilýär.

Halkara gatnaşyklary bir wagtyñ özünde halkara hukugynyñ subýektleriniñ arasyndaky hemmetaraplaýyn gatnaşyklary öz içine alyp bilýär, ýa-da diñe olaryñ käbirini öz içine alyp bilýär (mysal üçin halkara ykdysady gatnaşyklary, daşky gurşawy goramak we saklamak baradaky gatnaşyklary, adamyñ azatlygyny we hukugyny goramak baradaky gatnaşyklary we beýlekiler).

Umuman halkara gatnaşyklaryny ikitaraplaýyn we köptaraplaýyn esasda amala aşyryp bolýar we uniwersal (global) ýa-da sebitleýin (regional) häsiýeti bar (mysal üçin Afrika döwletiniñ arasyndaky gatnaşyk, Ýewropada howupsyzlyk we hyzmatdaşlyk guramasynyñ döwletleriniñ gatnaşyjylarynyñ arasyndaky; GDA–yñ döwletleriniñ-gatnaşyjylarynyñ arasyndaky we başgalar).

**Döwletiň daşary syýasatynyň ýörelgeleri.**

Döwletleriň özara gatnaşyklary dürli ugurlar boŷunça we dürli görnüşlerde alnyp barylýar. Her bir döwletiň başga döwletler bilen özara gatnaşygy ählumumy halklara degişli iki taraplaýyn ýa-da köptaraplaýyn baglaşylan, şertnamalar we ylalaşyklar esasynda ýöredilýär. Döwletiň daşary ýurtlar bilen gatnaşygy belli bir ýörelelgelere eýerýär we bu ýörelgeler onuň daşary syýasatynyň esaslaryny düzýär.

Daşary syýasat diýmeklik döwletiň halkara gatnaşyklar babatynda alyp barŷan ähli hereketlerini, ýagny bu gatnaşyklara girýän ähli taraplar bilen işlerini kadalaşdyrmak diýmekdir. Ol toparlara :

1. Döwletler
2. Bütindünýä halkara guramalary
3. Sebitara halkara guramalary
4. Daşary ýurtlaryň syýasy partiýalary we jemgyýetçilik guramalary degişlidir.

Häzirki zaman dünŷäsiniň döwletleriniň köpüsi öz daşary syŷasatyny deňhukuklylyk, birek-birege peŷdalylyk, başga döwletiň içerki işine gatyşmazlyk ŷaly baş ŷörelgeler esasynda alyp barŷarlar.

Döwletiň daşary syŷasatynyň esasy ugurlary baradaky we onuň haŷsy ŷurtlar bilen hyzmatdaşlygynyň haŷsy görnüşlerini ulanmalydygy baradaky meseleler ŷurduň çäginiň geografiki ŷerleşişi bilen baglylykda çözülŷär. Bu ŷagdaŷa syŷasaty öwreniş ylmynda ŷurduň geopolotik (geosyŷasy) ŷagdaŷy diŷilŷär.

Döwletleriň daşary syŷasaty ŷörite döredilen edaralar tarapyndan alnyp barylŷar. Köp döwletlerde daşary syŷasat işini, esasan, döwletiň daşary işler ministirligi amala aşyrŷar. Daşary syŷasatyň ugurlarynyň kesgitlenilmeginde ŷurduň parlamentiniň daşary gatnaşyklar baradaky komitetine hem aŷratyn orun degişlidir.

**2. Umumadamzat, global meseleler (problemalar). Halkara guramalar. Diplomatik gatnşyklar.**

Umumadamzat durmuşynyň global meseleleri biri-biri bilen berk baglanyşyklydyr. Şonuň üçin olaryň hiç birini üzňelikde çözmek mümkin däldir. “Global” diŷen adalganyň özi latyn dilindäki “globus” ŷagny “Ŷer, Ŷer togalagy” diŷen sözden gelip çykŷar. Bu adalga XX-asyryň 60-njy ŷyllaryndan başlap häzirki zamanyň bütin adamzady gurşap alŷan umumy planeta möçberindäki möhüm meseleleri babatda peŷadalanylyp başlandy. Öz häsiŷeti boŷunça umumadamzat “global” meseleleri dürli-dürlidir. Olara öňi bilen şu aşakdakylar degişlidir.

* 1. Ŷaragsyzlanmak we dünŷäde parahatçylygy saklamak
	2. Daşky gurşawyň hapalanmagy bilen baglanyşykly ekologik meseleler.
	3. Ösŷan döwletlerde ilatyň sanynyň çalt artmagy bilen baglanyşykly demografik meseleler
	4. Gowşak ösen ŷurtlardaky azyk üpjünçilik meseleleri
	5. Tebygy baŷlyklaryň çäkliligi sebäpli ŷüze çykŷan energetiki we çig mal ŷetmezçilik meseleleri
	6. Öňki koloniŷalaryň yzagalaklygyny ŷeňip geçmek meseleleri
	7. Biologik önümliligiň azalmagy we hapalanmagy bilen baglanyşykly Dünŷä okeanyň meseleleri

Ŷöne global meseleler ŷokarda sanalyp geçilenler bilen çäklenmeŷär, hakykatda olaryň sany has köpdir. Kähalatlarda olaryň betbagtçylygy tebygy hadysalar, medenŷetiň we ruhy gymmatlyklaryň çökenligi, häzirki zaman dünŷäde demokratiŷanyň ŷetmezçiligi, howply keselleriň (Rak we SPID) ŷaŷramagy we beŷleki meseleleri hem girizŷärler. Ol ŷa-da beŷleki umumadamzat meseläniň adamzat ŷaşaŷşyna ŷetirŷän howpunyň derejesi birmeňzeş däldir. Ŷöne häzirki wagtda olaryň barha ŷitileşŷänligi şübhesizdir. Şunlukda hiç bir döwlet, nähili derejede ykdysady taŷdan kuwwatlylygyna garamazdan, bu meseleler bilen özbaşdak göreşip bilmeŷär. Diňe parahatçylyk şertlerinde, ähli döwletleriň özara ylalaşykly hereketi, diňe umumy özara garşalylygyň we ilkinji orunda umumadamzat wezipeleriniň öňe sürülmegi halklara ertirki güne ynam döretmäge, sosial we ykdysady betbagtçylyklaryň öňüni almaga, netijede bolsa tebigat bilen sazlaşykly ŷaşamaga mümkinçilik berer.

**Halkara guramalar:** Halkara gatnaşyklaryň ählumumy kabul edilen resminamalar esasynda ýöredilmegine degişli halkara guramalar gözegçilik edýär. Häzirki döwürde dünýäde halkara guramalarynyň onlarçasy hereket edýär. Häzirki zaman halkara guramalarynyň içinde esasy orun Birleşen Milletler Guramasyna (BMG) degişlidir. “BMG döwletleriň arasyndaky gatnaşyklary ösdürmek dünŷäde parahatçylygy gorap saklamak, ählumumy howpsyzlygy üpjün etmek maksatlary bilen döredilen halkara guramasydyr. BMG-niň Tertipnamasyna (Ustawyna) 1945-nji ŷylyň iyun aŷynyň 26-syna San-Fransiskoda gol çekilip, ol 1945-nji ŷylyň oktŷabr aŷynyň 24-den güŷje girizildi. 2006-njy ŷylyň iŷun aŷynyň maglumatlaryna görä BMG-niň düzümine häzir dünŷäniň 192 döwleti agza hökmünde (şol sanda Türkmenistan hem) girŷär. BMG-niň baş edaralaryna: 1) BMG-niň Baş Assambleŷasy, 2) Howpsyzlyk Geňeşi, 3) Ykdysady we sosial işler boŷunça geňeş, 4) Goldaw beriş geňeşi, 5) Halkara kazyŷet, 6) Sekretariat girŷär. BMG-niň resmi dilleri hökmünde Iňlis, ispan, hytaŷ, rus we fransuz dilleri ulanylŷar“. Baş Assambleŷanyň we Howpsuzlyk geňeşiniň işlerinde bu dillerden başga arap dili hem ulanylŷar. BMG-niň ştab-kwartirasy (merkezi edaralarynyň ŷerleşŷän iş ŷeri) ABŞ-nyň Nŷu-Ŷork şäheridir. BMG-niň dürli ugurlar boŷunça işler alyp barŷan halkara guramalary bar. Mysal üçin, BMG-niň UNISEF atly guramasy- çgalaryň we ŷaşlaryň saglygynyň goraŷyşy ŷaly meseleler babatda işler alyp barŷar (bu guramanyň wekilhanasy Türkmenistanda hem işleŷär). BMG-niň ŶUNESKO atly guramasy bolsa dünŷäniň döwletlerinde bilim we ylym işleriniň ŷöredilişine, medeni miraslaryň gorlyşyna degişli meseleleriň çözülişiniň kadalaşdyrylmagy bilen meşgullanylŷar. Häzirki zaman dünŷäsiniň abraŷly halkara guramalarynyň hatarynda Ŷewropada howpsulygy we hyzmatdaşlygy üpjün etmek baradaky hemişelik hereket edŷän Maslahat (ÝeHHM), Halkara Olimpiýa Komiteti (HOK), Halkara Walýuta Gaznasy (HWG), Bütindünýä Banky ýaly guramalar girýär.

**Diplomatik gatnaşyklar:** Daşary ŷurtlar we halkara guramalar bilen bilen döwletiň adyndan alnyp barylŷan gatnaşyklara diplomatik gatnaşyklar diŷilŷär. Döwletiň daşary syŷasaty ol döwletiň hyzmatdaşlyk edŷän döwletlerinde we halkara guramalarynda herket edŷän ilçihanalar, wekilhanalar we konsul gulluklary tarapyndan amala aşyrylŷar. Daşary ŷurtlardaky ilçihanalarda, wekilhanalarda we konsul gulluklarynda işleŷän işgärler öz eŷeleŷän wezipeleri boŷunça we diplomatik işde bolan möhletine laŷyklykda dürli derejelere bölünŷärler mysal üçin, ilçilere, adatdan daşary we doly ygytŷarly ilçi, aŷratyn tabşyryklar boŷunça ilçi, wagtlaŷyn işleri ynanylan adam ŷaly derejeler berilŷar.

Döwletleriň özara gatnaşyklaryna döwletara gatnaşyklar diŷilip, olar ŷaŷrawyna görä ikitaraplaŷyn we köptaraplaŷyn gatnaşyklar ŷaly görnüşlere bölünŷär. Dünŷäniň ähli döwletleriniň bilelikdäki ŷa-da birnäçe döwletleriň bileleşip alyp barŷan gatnaşyklaryna degişlilikde halkara we sebitara gatnaşyklary diŷilŷär. Eger-de döwletara gatnaşyklar degişli döwletleriň öz aralaryndaky şertnamalaryň we ylalaşyklaryň esasynda alnyp barylŷan bolsa, halkara we sebitara gatnaşyklar has giň gerimli bolup, alumumy kabul edilen (bütin dünŷä we sebitleŷin görnüşlerde) resminamalar (kowensiŷalar, protokollar, şertnamalar, ylalaşyklar we. ş. m esasynda) amala aşyrylŷar.

Döwletleriň arasyndaky gatnaşyklar we hyzmatdaşlyklaryň birnäçe görnüşleri bar. Olaryň hataryna syŷasy-diplomatik gatnaşyklar, ykdysady hyzmatdaşlyklar, sebitrara gatnaşyklary, dürli gumanitar-medeni (jemgyŷetçilik durmuşynyň ylym, bilim, saglygy goraŷyş, ekologiŷa, sport, edebiŷat, sungat, neşir işleri, medeni miras, köpçülikleŷin habar beriş serişdeleri we. ş. m ugurlarynyň meseleleri bilen baglanyşykly) gatnaşyklar girŷär.

1. **Halkara gatnaşyklar sistemasynyň elementleri maksady we derejeleri. Türkmenistanyň halkara gatnaşyklar ulgamyndaky orny.**

**Halkara gatnaşyklar sistemasynyň elementleri maksady we derejeleri:** Halkara gatnaşyklar sistemasynyň elmentlerine geçmezden ilki bilen sitema sözuniň aŷratynlayklary dogrusynda durup geçeliň. Sistema – munuň özi bir-birleri bilen özara bagly bolan, biri-birilerine täsir edŷän köpsanly elementleriň bütewi bir toplumydyr. Sistema sözüniň üç sany düŷpli aŷratynlygy bar:

* 1. Sistema köpsanly elementleri öz içine alŷar.
	2. Sistema girŷän elementler bir-birleri bilen özara baglanyşyklydyr.
	3. Sistema girŷän elementleriň jemi bir bütewiligi emele getirŷär.

Her bir ŷurt, her bir milli döwlet bu ŷerde häzirki masştabnyŷ sistemanyň elementi hökmündedir. Ŷurtlaryň arasyndaky ŷola goŷulŷan hemişelik durnukly gatnaşyklar hut ŷurtlaryň syŷasy sistemasyna baglydyr. Şol san-da milli döwlet, halkara gatnaşyklaryň häzirki global sistemasynyň esasy hökmündedir. Ŷöne halkara sferasynda esasy rol oŷnaŷan, beŷleki syŷasy görnüşler hem syŷasy sistemanyň komponendi hökmünde seredilŷär. Olara syŷasy medeniŷet, syŷasy aň, we hukuk normalar, dürli syŷasy guramalar we syŷasy gatnaşyklar degişlidir. Şunuň bilen birlikde dünŷä bileleşiginiň easasy subŷektleriniň arasyny sazlaŷjylar bolup; syŷasy, ykdysady, sosial, diplomatik, harby, medeni-gumanitar we beŷleki ugurlaryny aŷdyp bileris. Şu gatnaşyklaryň subŷekti hökmünde bolsa döwlet, halklar, jemgyŷetçilik hereketi, guramalar çykyş edŷärler.

Halkara gatnaşyklar ykdysady, syýasy, harby, ideologik, hukuk, medeni-gumanitar, we diplomatik görnüşler boýunça tapawutlanŷarlar. Olar H.G-lar ulgamynyň esasy elementleri bolmak bilen işleri boýunça 4 bölege bölünŷärler.

1. Global (ählumumy) H.G. 2)Regionara H.G. 3)Regional H.G. 4) Ikitaraplaŷyn H.G.

Halkara gatnaşyklar ulgamynyň ösüşinde halkara arenasynda hereket edŷän döwletleriň güŷçleriniň balansy hökmünde kesgitleŷji ähmiŷete eŷedir. Döwletiň güŷjüni onuň bähbitlerini goramak arkaly beŷleki döwletlere, dünŷäde wakalaryň ösüşine täsir etmek ukyby hökmünde göz öňüne getirip bolar. Kada bolşy ŷaly bu ukyp dünŷä bazarlary we milli kapitaly ulanmak sferalary ugrundaky, şeŷle hem çig mal resurslaryna gözegçilik etmek ugrundaky göreşde ŷüze çykŷar.

Uzak wagtlap H.G-nyň çözüji faktory hökmünde döwletiň harby kuwwaty hasaplanŷardy. Harby güŷjüň kömegi bilen ähli meseleleri çözmek mümkin hasaplanŷardy. Ŷöne XX- asyryň aŷagyndan başlap H.G-nyň bu elementine düŷbinden başgaça garalyp başlandy. Häzirki döwürde öz ŷurdyň ykdysady abadançylygyny onuň baŷlygynynyň ösüşini harby usul bilen üpjün etmek mümkin däl. Häzir H.G-nyň „parahatçylykly“ elemnetleri (ykdysady, syŷasy, hukuk, diplomatik) has netijeli ugurlar hökmünde barha we barha giň peŷdalanŷarlar.

Şu babatda Türkmenistanyň daşary syŷasatynyň diplomatiŷasynyň ŷurdy ähli taraplaŷyn ösdürmekligiň uzakmöhletleŷin döwlet maksatnamasyny netijeli amala aşyrmak üçin amatly halkara şertlerini döretmeklige, halkyň hal-ŷagdaŷyny ŷokarlandyrmaklyga, Türkmenistanyň dünŷä birleşiklerine mundan buŷana-da işeňňir aralaşmagyna gönükdirilendigini üŷtgewsizligine galŷar. Hormatly Prezidentimiziň belläp geçişi ŷaly ”Türkmenistanyň daşary syŷasy ädimleriniň ählisiniň esasynda hemişelik Bitaraplyk derejesini saklamak ŷörelgesi we degişlilikde şu derejä laŷyklykda ŷurdumyzyň öz üstüne alan borçnamalary dur”. Şeŷle-de Türkmenistanyň halkara işiniň binŷatlaŷyn maksady bitewilik ŷörelgelerini we onuň Türkmenistanyň durmuş-ykdysady ösüşiniň jemgyŷetiň medeni-gumanitar ösüşiniň hatyrasyna amala aşyrylŷan içeri we daşary syŷasatynyň özara şertlendirilen maksatlarynyň we wezipeleriniň baş ŷörelgelerini üpjün etmek bolup durŷar.

Hazirki zaman halkara gatnaşyklary geçis döwrüni başdan geçirŷär. Çünki bütin dünŷä boŷunça birek-birege garşy durmak liniŷasyndan (ol bolsa ŷadro ŷaragly döwletleri birinji nobatda göz öňüne tutulŷar) täze ylalaşyga we hyzmatdaşlyga daŷanŷan dünŷä tertibine geçmek amala aşyrylŷar. Elbetde bu aňsat mesele däl Durnuklylygy we ählumumy howpsuzlygy üpjün edilmegi boŷunça H.G-nyň döwrebap mehanizleriniň kemala gelmek prosesi dowam edŷär.

Häzirki döwrüň H.G-ry dünŷä jemgyŷetçiligine girŷän ŷurtlaryň özara baglanyşygynyň düŷpli ösŷänligi bilen häsiŷetlendirilŷär. Munuň özi adamzadyň progresine, onuň ŷok bolup gitmezligini diňe bilelikdäki tagallalar bilen üpjün edip boljakdygy bilen şertlendirilŷär. Täze halkara tetip-düzgüni aşakdaky prinsiplere esaslanmalydyr:

* + demokratiŷalaşdyrmak,
	+ ŷaragsyzlanmak,
	+ hyzmatdaşlyk gatnaşyklarynyň her bir döwletiň mümkinçiliklerine we möçberine garamazdan deň hukuklylyk esasynda guralmagy.

**Türkmenistanyň halkara gatnaşyklar ulgamyndaky orny:** Türkmenistan öz garaşsyzlygynyň ilkinji günlerinden başlap, özboluşly daşary syýasatyny ýöretmäge girişdi. Ol ählumumy ykrar edilen halkara ýörelgelerden ugur alyp, dünýäniň ýurtlary bilen hoşniýetli gatnaşyklar açmaklyga ýykgyn edýänligini äşgär edip, “açyk gapylar” syýasatyny ýöredip başlady. Garaşsyzlygyny alandan soň Türkmenistan abraŷly halkara guramalaryň biri bolan Birleşen Milletler Guramasynyň agzalygyna 1992-nji ŷylyň 2-nji martynda kabul edildi. Biraz soňra Türkmenistan özüniň hoşniýetli bitaraplyk ýörelgesine eýermek isleýänligini yglan edip, öz daşary syýasatyny hut şu esaslarda amala aşyrmaga girişdi. “Türkmenistanyň hemişelik Bitaraplygy Birleşen Milletler Guramasynyň Baş Assambleýasynyň 1995-nji ýylyň dekabr aýynyň 12-ne dünýäniň şol wagt agzasy bolup durýan 185 sany döwletiniň ählisiniň biragyzdan ses bermegi netijesinde kabul edilen çözgüdi esasynda resmi taýdan ykrar edildi“. Ýeri gelende aýtsak, Türkmenistan BMG tarapyndan dünýäde ilkiniji ykrar edilen bitarap döwletdir. Bu taryhy wakanyň yzysüre, has takygy, 1995-nji ýylyň dekabr aýynyň 27-de Türkmenistanyň mejlisi tarapyndan «Bitarap döwlet hökmünde Türkmenistanyň daşary syýasatynyň Baş ýörelgeleri» atly resminama kabul edildi. Bu resminama laýyklykda Türkmenistanyň daşary syýasatynyň esasy wezipeleri şulardan ybaratdyr:

* “Türkmenistanyň döwlet özygtyýarlygyny gorap saklamak we pugtalandyrmak, halkara gatnaşyklarynyň ulgamynda onuň täsiriniň we ähmiýetiniň artmagy;
* döwletiň içerki ösüşi üçin mümkingadar amatly daşary syŷasy şertleri döretmek;
* Türkmenistanyň milli bähbitlerini diplomatik gatnaşyklaryň halkara tejribesinde toplanylan ähli görnüşlerinde goramak we durmuşa geçirmek;
* Türkmenistanyň howpsuzlygyny syŷasy, diplomatik serişdeler bilen üpjün etmek;
* ähli daşary ŷurtly hyzmatdaşlar bilen iş bähbitli birek-birege peŷdaly hyzmatdaşlygy deňhukuklylyk we birek-birege sarpa goŷmaklyk esasynda ösdürmek;
* Türkmenistanyň daşary syŷasat babatdaky hereketleriniň halkara hukugyna we BMG-niň Tertipnamasyna doly laŷyk gelmegini üpjün etmek“.

Bitarap Türkmenistan halkara hukugynyň deňhukukly subýekti bolmak bilen halkara gatnaşyklaryny giňişleýin ýola goýmaklyga girişdi. Bu prosese döwletiň bitaraplyk statusy aýratyn depgin berdi. Taryhy nukdaýnazardan garanyňda, örän az möhletde Türkmenistan halkara gatnaşyklar ulgamynda öz mynasyp ornuny eýelemekligiň hötdesinden geldi.

Häzirki döwürde Türkmenistan dünýäniň 120-den gowrak döwletleri bilen diplomatik gatnaşyklar saklaýar. Ol 40-dan gowrak halkara guramalarynyň agzasydyr. Türkmenistanyň diplomatik ilçihanalary we konsullyk gulluklary dünýäniň 30-a golaý döwletinde hereket edýär. Türkmenistanda daşary ýurtlaryň we halkara guramalarynyň 30-dan gowragynyň wekilhanalary akkreditasiýa edildi. Halkara guramalarynyň birnäçesinde Türkmenistanyň wekilleri işleýär.

Türkmenistan ikitaraplaýyn gatnaşyklar ýörelgesini iş ýüzünde giňişleýin ulanýar. Garaşsyzlyk ýyllary içinde Russiýa Federasiýasy, ABŞ, Gazagystan, Eýran, Özbegistan, Türkiýe, Hytaý, Hindistan, Päkistan, Beýik Britaniýa, Fransiýa, Ukraina, Belarus, Birleşen Arap Emirlikleri, Germaniŷa, Italiŷa, Ŷaponiŷa, ýaly döwletler bilen ikitaraplaýyn gatnaşyklaryň mizemez binýady döredildi. Umuman alnanda, ikitaraplaýyn esasda şertnamalaryň we ylalaşyklaryň 1600-den gowragy baglaşyldy. Türkmenistan öz ikitaraplaýyn gatnaşyklarynyň taraplaryň ikisi üçin hem deň derejede bähbitli bolmagy ugrunda çalyşýar, ylalaşyklaryň we şertnamalaryň özara bähbitleri göz öňünde tutmaklyk esasynda baglaşylmagyny goldaýar. Bu ýörelge ykdysady gatnaşyklar babatynda Türkmenistanyň iň esasy ýörelgesidir. Türkmenistan şeŷle-de daşary syŷasatynda ynsanperwer gatnaşyklaryny hem ŷola goŷŷar.

1. **Halkara konflikti, onuň manysy, dünŷä syŷasatyndaky orny we roly.**

Mälim bolşy ŷaly konflikt bu taraplaryň arasynda gapma-garşylylykly özara bähbitleriň, pikirleriň, garaŷyşlaryň, pozisiŷalaryň çaknyşmagydyr. Iki taraplaŷyn, üç taraplaŷyn ŷa-da köp taraplaŷyn gatnaşyklaryň arasynda ŷüze çykŷan düŷpli agzalalyk, adatdan daşary çylşyrymly ŷagdaŷlar we söweş (uruş) howpuny salŷan jedeldir.

Halkara konflikti halkara syŷasy gatnaşyklaryň aktual meseleleriniň biridir. Halkara konflikti diňe bir nazary taŷdan esasy mesele bolman eŷsem amaly taŷdan hem möhüm meseledir. Bilişimz ŷaly taryhyň dowamynda ŷurtlaryň we döwletleriň arasynda ŷüze çykan dürli dawa-jenjeller (konfliktler) umumadamzat jemgyŷetçiliginiň ösüşi bilen birlikde dowam edip gelendir. Şol sebäpli ŷurtlaryň arasyndaky konfliktiň bahasy (ähmiŷeti) adamzat nesli üçin ŷeterlik derejede zyŷany ŷokarydyr. Ahli konfliktler bular ŷaly elhençlige eltmän biler, ŷöne onuň howpunyň güŷjemegi esasynda islendik wagtda urşuň döremegine getirip biler. Muny göz öňüne tutsak dünŷa syŷasatynda şuňa meňzeş konfliktleriň çözgüdini tapmaklyk hem-de onuň tutŷan ornuny wezipesini (roluny) düşunmeklik üçin halkara konfliktine nazary taŷdan akyl ŷetirmek örboŷuna galŷar.

Käbir syŷasaty öwrenijiler halkara sistemasynda halkara konfliktleri bidüzgünçilik hadysalary hökmünde görŷärler. Ŷagny halkara syŷasy gatnaşyklaryň kadaly alnyp barylŷan ylalaşykly hereketiniň bozulyşy ŷaly.

Dürli-dürli döwletleriň arasynda wagtal-wagtal konfliktleriň ŷüze çykyşyna görä, syŷasy ŷagdaŷ dowam edŷär. Elbetde bu ŷerde halkara konfliktleriň döreŷşi barad sorag ŷüze çykyp biler. Günbatar syŷasatynda halkaryň arasyndaky konfliktiň döremegine eltŷän birnäçe esasy sebäpler bar. Mysal üçin ŷarag meselesi sebäpli ŷüze çykŷan kofliktler, krizisiň ösüşi sebäpli ŷüze çykŷan meseleler. Bular esasan döwletleriň aŷratyn milli bähbitlerini öňe sürmegi netijesinde ŷüze çykŷar. Marksistik taglymatynda bolsa millilik häsiŷeti kabul edilmeŷär, olar synplaryň bähbitlerine daŷanŷandyrlar.

Halkara konfliktleriniň has umumy sebäpleriniň biri hem ideologik göreşiň alnyp barylmagy, erkin pikiriň ŷaŷradylmagynyň ŷolunda mälim bolan päsgelçilikler mejbury hereketlere mümkinçilik döredŷär. Ŷaňky aydylan beŷanatlar II jahan urşy tamamlanandan soň Dünŷäniň bir-birine gapma-garşylykly iki syŷasy ulgama bölünen döwründe ŷüze çykan şertlerdir.

**Halkara konflitleriň görnüşleri:** Islendik halkarakonfliktiň öz belli bir wagty bardyr. Ŷagny halkara konflikt belli bir wagtda döreŷär, yzygiderli bolup geçŷan ösüş döwri bolŷar we özüniň logiki tamamlaŷjy döwri bolŷar.

Kanadaly syŷasatçylar, halkara konfliktiň ösüş hereketiniň görnüşine we ŷokary derejelilgine baglylykda 7-ä bölŷärler. Bulara gönükdirmek, garşy durmak, duşmançylyk, biri-brinden daşalaşdyrmak, egilişik, düzgüne salmak, hyzmatdaşlyk görnüşleri degişlidir. Şonuň birlikde ŷaňky aŷdylanlar döwletleriň ŷa-da ŷurtlaryň arasyndaky ŷüze çykan ŷagdaŷlary aŷdyňlaşdyrŷarlar.

Krizis üçe bölünŷär. a) krizis ŷüze çykmazyndan öňündäki ŷagdaŷ, b) krizisiň dowam edŷän wagty, ç) krizisden soňky ŷagdaŷlar. Konfliktiň ŷaŷbaňlandyrylan ŷagdaŷy hem üç görnüşe eŷedir. 1) mobilizasiŷa (harby ŷagdaŷa geçirme) 2)goşulyşmak 3) jezalandyrmak (temmi bermek) ŷaly fiziki hereketleri öz içine alŷar. Werbalnyŷ (dilden aŷdylan) hereketleriň görnüşleri: haŷbat atmak (угроза), ŷaramaz endikler (негативное повидение). Neŷtralnyŷ (oňyn) ŷagdaŷ konfliktiň ösüşini aradan aŷyrmak üçin esasan konsultasiŷa we kommentariŷalara daŷanŷardyr. Hereketiň ŷene bir görnüşi bolsa krizisiň we konfliktiň ösüşini aradan aŷrmak üçin – hyzmatdaşlyk etmek- demoblizasiŷa (parahatçylyk halyna geçirmek), boŷun alan sözüňi ŷerine ŷetirmek, öwezini dolmak, ŷaraşyga çagyrmak, ylalaşmak eglişik etmek ŷaly ŷokary hilli fiziki häsiŷetleriň elemnetlerini öz içine alŷar. Esasan üç sany aŷratyn hereketler bardyr: Olar: a)Konfliktnyŷ, b)neŷtralnyŷ, ç)kooperatiwnyŷ görnüşlere eŷedir. a) Konfliktnyŷ hereket: obŷekte duşmançylyk hereketi gönükdimek. b) Neytralnyŷ hereket: konflikte gatnaşyjylayryň arsyndaky iki tarapyň hem hereketini goldamak. ç) Kooperatiwnyŷ hereket: hereket edŷän obŷekti pozitiw hasiŷetli hökmünde görmek.